title: Finnish Blues Awards

text: Finnish Blues Awards on suomalainen blues-musiikin palkintogaala, joka järjestettiin ensimmäisen kerran 21. maaliskuuta 2015 Helsingissä, Virgin Oil Co -ravintolassa .


title: Finnish Blues Awards

text: Ensimmäisessä gaalassa palkittiin vuoden parhaita kolmessa eri kategoriassa sekä jaettiin elämäntyöpalkinto. Gaalassa esiintyivät Robbie Hill, Huff & Puff, Erja Lyytinen, Honey B & T-Bones, Lena & The Slide Brothers, Micke Björklöf & Bluestrip, Little Willie & Night Train, Jo' Buddy & Down Home King III, Helge Tallqvist & Ina Forsman Combo, White Knuckles Trio. Juontajina Lauri "Arno" Ankerman ja Olavi Rytkönen.


title: Stratolaunch Systems

text: Stratolaunch Systems on avaruustoiminta-alan yritys, joka kehittää kiertoratalaukaisujärjestelmää. Järjestelmä koostuu Scaled Composites Stratolaunch -lentokoneesta ja kantoraketista. Lentokone nostaa raketin kyydissään korkealle ilmakehään, raketti pudotetaan lentokoneen kyydistä ja raketti kulkee sitten kiertoradalle. Järjestelmän tavoitteena on maksimissaan 6124 kilogramman hyötykuorma 180-2000 kilometrin kiertoradalle.


title: Stratolaunch Systems

text: Paul Allen ja Burt Rutan julkistivat projektin 13. joulukuuta 2012. Allen rahoittaa projektia ja Rutan on lentokoneen valmistajan Scaled Composites:in perustaja.


title: Allan Pietarinen

text: Aarne Allan Pietarinen (s. 4. toukokuuta 1929 Helsinki) on suomalainen kilpauransa päättänyt koripalloilija.


title: Allan Pietarinen

text: Työväen Maila-Poikien kasvatti Pietarinen edusti kasvattajaseuraansa SM-sarjassa vuosina 1946–1955. Pisteitä hän teki viidellä eri kaudella. Koripalloliiton tietokannan mukaan Pietarinen saavutti pelaajaurallaan viisi SM-hopeaa ja kolme SM-pronssia mestaruuden jäätyä puuttumaan.


title: Allan Pietarinen

text: Suomen maajoukkueessa Pietarinen pelasi vuosina 1951–1953 18 ottelua 1,7 pisteen keskiarvolla. Hän kuului Suomen joukkueisiin Ranskan 1951 (Suomi yhdeksäs) ja Neuvostoliiton 1953 (Suomi 12:s) EM-kilpailuissa.


title: Forrest Gump (hahmo)

text: Forrest Gump on päähenkilö Winston Groomin humoristisessa romaanissa "Forrest Gump" ja siihen perustuvassa samannimisessä elokuvassa. Elokuvassa häntä esittää Tom Hanks. Forrest Gump on hieman yksinkertainen, mutta vilpitön mies, joka päätyy mukaan useisiin Yhdysvaltain historian merkittäviin tapahtumiin ja saavuttaa menestystä eri ammateissa. Tapahtumat sijoittuvat 1950–1980-luvuille.


title: Forrest Gump (hahmo)

text: Forrest Gump on lähtöisin Alabamasta, Greenbow-nimisestä pikkukaupungista. Forrestin kielioppi ei ole huippuluokkaa (""Muut pingisjoukkueen pelaajat on tosi mukavia kavereita, ketkä tulee vähän kaikilta elämänaloilta, ja ne on minulle hirmu mukavia. Kinuskit on kanssa mukavia, kovasti toisenlaisia vinosilmiä kuin ne mitä minä näin Vietnamissa. Ensinnäkin nämä on siistiä ja puhtaita vinosilmiä ja oikein kohteliaita. Ja toiseksi nämä ei yritä murhata minua.""). Hän koettaa tehdä aina oikein, ja tämä saattaa hänet usein vaikeuksiin ja toisinaan sankaritekoihin. Gumpista tulee muun muassa Vietnamin sodan veteraani, katkarapukasvattaja ja amerikkalaisen jalkapallon sekä myöhemmin pingiksen pelaaja. Kirjassa hänestä tulee myös muun muassa huuliharpisti, painija, astronautti ja shakkimestari, mutta elokuvasta nämä vaiheet on jätetty pois. Forrestin ystävä ja ainoa rakkaus on lapsesta asti tuttu Jenny Curran. Hippinuoruuden jälkeen Jennyn arvomaailma asettuu tasapainoisempiin uomiin eivätkä kaikki Forrestin tekemät ratkaisut miellytä häntä. Forrest Gump tervehtii lähes kaikkia kohtaamiaan ihmisiä sanomalla "Minun nimeni on Forrest. Forrest Gump" (engl. ""My name Forrest, Forrest Gump"").


title: Forrest Gump (hahmo)

text: Gumpin ollessa lapsi, heidän kotiinsa majoittautunut Elvis Presley kehitti Forrestin kummallisesta kävelytyylistä tunnetun lantionheiluttamisliikkeensä.


title: Angelina Žuk-Krasnova

text: Angelina Sergejevna Žuk-Krasnova (, o.s. "Žuk", s. 7. helmikuuta 1991 Irkutsk) on venäläinen seiväshyppääjä. Moskva Irkutskajaa edustavan Žuk-Krasnovan valmentajina toimivat Vladimir Šulgin, Sergei Porolin ja Juri Didenko.


title: Angelina Žuk-Krasnova

text: Žuk-Krasnova sijoittui vuoden 2013 MM-kilpailuissa Moskovassa finaalin seitsemänneksi. Seuraavan vuoden EM-kilpailuista Zürichistä hän voitti pronssia tuloksella 460. Vuoden 2014 Continental Cupissa Žuk-Krasnova sijoittui toiseksi. Hän voitti alle 23-vuotiaiden EM-kultaa vuonna 2013 Tampereelta ennätyksellään 470.


title: Okadaiinihappo

text: Okadaiinihappo (CHO) on polyketideihin kuuluva polyeetteri, jota tuottavat eräät panssarilevät. Yhdiste on myrkyllinen ja kerääntyy simpukoihin ja kaloihin ja voi aiheuttaa myrkytyksen. Myrkyllisyys perustuu proteiinifosfataasien inhiboitumiseen.


title: Okadaiinihappo

text: Huoneenlämpötilassa okadaiinihappo on valkoinen kiteinen aine. Yhdiste liukenee hyvin huonosti veteen, mutta paremmin orgaanisiin liuottimiin kuten metanoliin ja heksaaniin. Okadaiinihappo on optisesti aktiivinen yhdiste ja sen ominaiskiertokyky kloroformiliuoksessa on +53,3.


title: Okadaiinihappo

text: Okadaiinihappoa eristettiin ensimmäisen kerran vuonna 1981 "Halichondria okadai"-sienieläimestä. Myöhemmin ilmeni, että sieni itse ei tuota yhdistettä, vaan sitä tuottavat "Procentrum"- ja "Dinophysis"-sukujen panssarilevät. Sittemmin okadaiinihappoa on löydetty myös kaloista ja simpukoista, kuten sinisimpukasta. Okadaiinihapon lisäksi panssarilevät muodostavat okadaiinin ja tyydyttymättömien rasvahappojen estereitä ja okadaiinihapon johdannaisia dinofysistoksiineja. Okadaiinihapon ja sen johdannaisten tuotanto vaihtelee alueittain. Suuressa osassa Eurooppaa okadaiini on pääasiallinen panssarilevien tuottama myrkky, mutta esimerkiksi Japanissa, Kanadassa ja Irlannissa pääasiassa "Procentrum"- ja "Dinophysis"-sukujen panssarilevät tuottavat dinofysistoksiineja.


title: Okadaiinihappo

text: Okadaiinihappo kerääntyy esimerkiksi simpukoihin ja on myrkyllistä niitä syöville nisäkkäille. Myrkytyksen aiheuttava annos on noin 30–50 μg. Hiirillä yhdisteen LD-arvo on suun kautta otettuna on 0,2–2 mg/kg ja injektiona 0,19–0,25 mg/kg. Okadiinihapon aiheuttaman myrkytyksen oireet ilmenevät noin 0,5–3 tunnin kuluttua myrkkyä sisältävän ruuan syömisestä. Oireina ovat ripuli, vatsakivut, huonovointisuus ja harvemmin lihaskrampit. Okadaiinin aiheuttama myrkytystila on yleensä lievä ja kestää tyypillisesti noin 2–3 vuorokautta. Okadaiinihappo on myrkyllisempi kuin sen esterijohdannaiset. Vuonna 2008 Euroopan elintarviketurvallisuusvirasto määritteli okadaiinin ja sen johdannaisten akuutiksi referenssiannokseksi ravinnoksi kelpaavissa merenelävissä 0,3 μg/kg.


title: Okadaiinihappo

text: Okadaiinihapon myrkyllisyys perustuu siihen, että yhdiste estää proteiinifosfataasi 1:n ja proteiinifosfataasi 2:n toiminnan. Entsyymi todennäköisesti sitoutuu substraatin sitoutumiskohtaan ja on ei-kompetitiivinen inhibiittori. Tämän vuoksi natriumin eristystä säätelevien proteiinit aktivoituvat fosforylaation vaikutuksesta ja natriumin eritys paksusuolesta lisääntyy, minkä vuoksi myös nestettä poistuu runsaasti elimistöstä ulosteen mukana. Yhdisteen mutageenisuudesta tai genotoksisuudesta ei ole yksimielisyyttä, mutta yhdisteen on todettu lisäävän solujen epänormaalia kasvua. Okadaiinihapon arvellaan aiheuttavan riskiä sairastua paksusuolen syöpään.


title: Nicaraguan kanava

text: Nicaraguan kanava on suunniteltu kanava Nicaraguassa. Se yhdistäisi Tyynenmeren ja Atlantin toisiinsa ja kilpailisi siten Panaman kanavan kanssa. Kanavasta tulisi yhteensä 276 kilometriä pitkä ja se kulkisi Keski-Amerikan suurimman makean veden altaan eli Nicaraguajärven läpi, mikä on herättänyt huolta.


title: Nicaraguan kanava

text: Rakennustöiden oli alun perin tarkoitus alkaa 22. joulukuuta 2014 ja valmistua vuonna 2020. Nicaraguan hallinto kertoi vuoden 2015 lopulla lykkäävänsä rakennustöiden alkua vuoden 2016 loppupuolelle. Projektin on arvioitu maksavan 50 miljardia dollaria. Urakan sai kiinalainen miljardööri Wang Jing.


title: Nicaraguan kanava

text: Projektin aloitupuheissa Wang Jin kaavaili Nicaragualle vaurasta tulevaisuutta kanavan ansiosta, mutta vuonna 2015 hän menetti ison osan miljardiomaisuudestaan. Vuonna 2016 aloitettiin kaivuutöitä, mutta vuoteen 2018 mennessä ne ja kanavalle johtavien teiden rakennustyömaat ovat pysähtyneet. Nicaragualaisten viranomaisten mukaan kyse on hidastuksista, ei projektin hylkäämisestä.


title: The Sims 4: Kylpyläpäivä

text: The Sims 4: Kylpyläpäivä "(The Sims 4: Spa Day)" on pelipaketti The Sims 4 -videopeliin, joka julkaistiin 14. heinäkuuta 2015. Pelipaketti sisältää kolme kylpylää sekä uuden kuntosalin. Myös oman kylpylän rakentaminen on mahdollista. Simit voivat nyt myös käydä hieronnassa, saunassa, mutakylvyssä ja joogaamassa.


title: Christoph Harting

text: Christoph Harting (s. 10. huhtikuuta 1990 Cottbus) on saksalainen kiekonheiton olympiavoittaja. 205 senttimetriä pitkä ja 117 kilogrammaa painava Harting edustaa SCC Berliniä. Hartingin valmentajana toimii Torsten Schmidt.


title: Christoph Harting

text: Harting sijoittui viidenneksi alle 23-vuotiaiden EM-kilpailuissa 2011. Hän oli mukana vuoden 2013 MM-kilpailuissa Moskovassa, jossa hän jäi karsintaan heitettyään 62,28. Vuonna 2015 hän voitti Saksan mestaruuden ja sijoittui kahdeksanneksi Pekingin MM-kilpailuissa tuloksella 63,94. Amsterdamin EM-kilpailuissa 2016 hän oli neljäs. Vuoden 2016 kesäolympialaisissa Rio de Janeirossa Harting voitti kultaa uudella ennätystuloksellaan 68,37 tuoden kiekonheiton olympiakullan Hartingin perheeseen toisen kerran peräkkäin. Berliinin EM-kilpailuissa 2018 hän jäi karsinnassa ilman tulosta.


title: Christoph Harting

text: Hartingin isoveli Robert Harting on kiekonheiton olympiavoittaja, maailmanmestari ja Euroopan-mestari. Christoph Harting on syntynyt viisi kuukautta ennen Saksan jälleenyhdistymistä. Hän työskentelee siviilissä poliisina.


title: The Hunger Site

text: The Hunger Site on vuonna 1999 perustettu ns. click-to-donate -sivusto, joka saa sponsorointitukea sitä vastaan, että sivuston käyttäjät ja vierailijat katsovat sponsorien mainoksia. The Hunger Site kehottaa vierailijoitaan napsauttamaan sivustolla olevaa nappia kerran päivässä. Jokainen eri käyttäjän painallus johtaa sivuston mukaan lahjoitukseen, joka vastaa 2,5 dl:n ruokamäärää. The Hunger Site ei ole hyväntekeväisyysjärjestö; se on voittoa tavoitteleva yhdistys, joka lahjoittaa mainoksista saatavia tuottoja valikoiduille hyväntekeväisyysjärjestöille. Tällä hetkellä ne ovat Millenium Promise, Food Recovery Network, Partners in Health, Feeding America ja Mercy Corps.


title: The Hunger Site

text: Sivuston omistaa nykyisin CharityUSA.com.


title: The Hunger Site

text: The Hunger Site -yhdistyksen ja sivuston perusti vuonna 1999 Yhdysvaltain Indianan Bloomingtonista kotoisin oleva tietokoneohjelmoija John Breen. Yhdistys oli alun perin voittoa tavoittelematon, ja sivustosta tuli nopeasti suosittu. Breen myi sivuston kasvavien kulujen takia GreaterGood:lle julkistamattomaan hintaan helmikuussa 2000. Heinäkuussa 2001 IT-kuplan puhkeamisen jälkeen GraterGood lopetti toimintansa menetettyään 26 miljoonaa dollaria pääomasijoituksia. Samana vuonna yksityinen, tuottoa tavoitteleva CharityUSA.com osti yhtiön miljoonalla dollarilla.


title: Irrational Man

text: Irrational Man on vuonna 2015 ensi-iltansa saanut draamaelokuva, jonka on käsikirjoittanut ja ohjannut Woody Allen.


title: Renault Maxi Mégane

text: Renault Maxi Mégane on Renault Sportin 1990-luvulla Mégane Coupén pohjalta kehittämä 2,0-litraisen kit car -määrittelyn täyttävä ralliauto. Maxi Mégane edusti merkkiä virallisesti Ranskan ralleissa vuosina 1996 ja 1997 kuljettajinaan Philippe Bugalski, Jean Ragnotti ja Serge Jordan. MM-tasolla Maxi Mégane oli mukana vuosina 1998 ja 1999 Renault Dealer Rallying UK:n ja Renault Elf Dealer Rallying -tiimien ajattamana. Kuljettajina toimivat britti Martin Rowe ja suomalainen Tapio Laukkanen.


title: Jake Short

text:
Jake Short (s. 30. toukokuuta 1997) on yhdysvaltalainen näyttelijä, joka tunnetaan muun muassa roolistaan
televisiosarjassa "A.N.T. – Aikaistetut nuoret taiturit".


title: Operation: Mindcrime (yhtye)

text: Operation: Mindcrime on vuonna 2014 perustettu yhdysvaltalainen metalliyhtye, jota johtaa laulaja Geoff Tate. Se on nimetty hänen entisen yhtyeensä Queensrÿchen vuoden 1988 konseptialbumin "n" mukaan. Yhtye levyttää Frontiers Musicille, ja sen esikoisalbumi ilmestyi syyskuussa 2015.


title: Operation: Mindcrime (yhtye)

text: Yhtye juontuu kesäkuuhun 2012, jolloin muut alkuperäisjäsenet Eddie Jackson, Scott Rockenfield ja Michael Wilton erottivat Geoff Taten Queensrÿchesta. Tätä seurasi Taten aloittama oikeustaisto yhtyeen immateriaalioikeuksista, minkä aikana yhtyeestä oli olemassa kaksi levyttänyttä ja konsertoinutta kokoonpanoa. Taten versio julkaisi "Frequency Unknown" -albumin huhtikuussa 2013. Osapuolet pääsivät lopulta yhteisymmärrykseen oikeussalin ulkopuolella huhtikuussa 2014. Jackson, Rockenfield ja Wilton jatkoivat Queensrÿche-nimellä ostettuaan Taten osuuden yhtyeen taustayhtiöstä, ja Tate sai lisäksi yksinoikeuden esittää ""- ja "" -albumeja kokonaisuudessaan.


title: Operation: Mindcrime (yhtye)

text: Elokuussa 2014 päättyneen Queensrÿche-jäähyväiskiertueensa jälkeen Tate vaihtoi yhtyeensä nimeksi Operation: Mindcrime. Taten Queensrÿche-miehistöön kuuluivat kosketinsoittaja Randy Gane, kitaristi Kelly Gray, kitaristi Robert Sarzo, basisti Rudy Sarzo ja rumpali Simon Wright, joista Robert Sarzon yhteistyö Taten kanssa päättyi kuitenkin mainittuun kiertueeseen. Vuoden 2015 aikana ilmeni myös hänen veljensä Rudy Sarzon jättäneen yhtyeen ja kitaristi Scott Moughtonin, basisti John Moyerin ja rumpali-kitaristi Brian Tichyn puolestaan liittyneen. Heistä Moyer ja Tichy olivat soittaneet jo Taten Queensrÿchen live-esiintymisissä Rudy Sarzon ja Wrightin tuuraajina.


title: Operation: Mindcrime (yhtye)

text: Nimenvaihtouutisen yhteydessä Tate kertoi yhtyeen työstävän albumitrilogiaa, jonka äänittäminen alkaisi syyskuussa 2014. Joulukuussa 2014 Operation: Mindcrime solmi levytyssopimuksen italialaisen Frontiers Musicin kanssa. Trilogian ensimmäinen osa "" ilmestyi 18. syyskuuta 2015. Albumilla ovat mukana myös basisti Dave Ellefson, rumpali Scott Mercado ja laulaja Mark Daly. Toinen osa "" seurasi runsas vuosi myöhemmin 23. syyskuuta 2016.


title: Corveyn luostari

text: Corveyn luostari on luostari Saksassa Höxterin kaupungissa. Se perustettiin vuonna 815, ja se kukoisti 1200-luvulle saakka. kolmikymmenvuotisen sodan aikana se kärsi pahoin, mutta luostari rakennettiin kuitenkin uudelleen. Luostari lisättiin 2014 Unescon maailmanperintöluetteloon.


title: Corveyn luostari

text: Corveyn luostari perustettiin Kaarle Suuren seuraajan Ludvig Hurskaan aikana. Se perustivat 815 Picardiesta Corbien luostarista lähetetyt munkit. Nykyiseen paikkaansa luostari siirtyi 822, mikä onnistui sen jälkeen, kun Ludvig Hurskas oli siirtänyt alueen omistuksen munkeille. Karolingit antoivat benediktiiniluostarille sille oikeudet valita vapaasti apottinsa sekä markkina- ja rahanlyöntioikeudet. Lisäksi pyhän Vituksen pyhäinjäännökset siirrettiin sinne 836 Saint-Denis’n basilikasta.


title: Corveyn luostari

text: Corveyn luostarista tuli nopeasti kulttuurinen ja uskollinen keskus, jossa oli koulu ja kirjasto. Sen länsipuolelle syntyi yksi suurimmista karolingiasutuksista, joka muodostui Höxterin ja Coreyn kaupungeista. Corvey kehittyi kaupungiksi 800–1100-luvuilla. Se linnoitettiin 1100-luvun puolivälissä, ja Weserjokeen rakennettu silta ja itsehallinnollinen lautakunta vahvisti sen taloudellista ja hallinnollista autonomiaa. Apotti Wibaldin aikana 1145–1159 luostarin vuosina 873–885 rakennettua kolmikerroksista rakennelmaa muokattiin nykyiseen kaksitorniseen ulkoasuunsa.


title: Corveyn luostari

text: Höxterin kaupunkilaisten ja Paderbornin piispan muodostama liittouma tuhosi Corveyn 1265, eikä kaupunki toipunut siitä. Luostari oli jo tässä vaiheessa menettänyt suurimman merkityksensä, ja pyhän Vituksen pyhäinjäännökset siirrettiin 1355 Prahan katedraalin luostarikirkkoon. Corveyn luostarin merkittävyys kasvoi uudestaan 1500-luvulla, mutta kolmikymmenvuotisen sodan aikana luostari kärsi pahoin: isoja osia kirjastosta ja pyhän Vituksen pyhäkkö tuhoutui. Länsikköä lukuun ottamatta kirkko tuhottiin 1665. Luostarin uusi kirkko rakennettiin 1667–1671. Sen suunnittelivat pääosin kapusiinipappi Polykarp ja arkkitehti Niclas Dentel, ja se vihittiin käyttöön 1683. Luostarin uudelleenrakentainen aloitettiin 1699 apotti Florenz von dem Felden aikana ja saatiin päätökseen 1714 apotti Maximilian von Horrichin aikana. Seuraavat apotit rakennuttivat lisärakennuksia.


title: Corveyn luostari

text: Luostari sekularisoitiin 1792 ja muutettiin hiippakunnaksi, jona se pysyi vuoteen 1825. Wienin kongressin jälkeen luostari siirtyi Ratiborin herttuan omistukseen. Se on ollut siitä saakka kuulunut Ratiborin herttuaperheeseen kuuluvalle Corveyn prinssille.


title: Corveyn luostari

text: Corveyn luostaria kunnostettiin laajamittaisesti 1947–1966, jolloin sen länsikkö pyrittiin muuttamaan takaisin karolingiaikaiseen ulkoasuunsa.


title: Sima (yhtye)

text: Sima on turkulainen yhtye, jonka muodostavat tuottajakaksikko Jussi Tiainen ja Mathias Hermansson. Yhtye perustettiin huhtikuussa 2014, kun Tiainen ja Hermansson alkoivat tekemään ensimmäistä yhteistä kappalettaan ”Tanssilattialla”. Nimensä yhtye sai, kun sille haluttiin lyhyt ja ytimekäs nimi ja yhtye perustettiin juuri ennen vappua.


title: Sima (yhtye)

text: Sima julkaisi ensimmäisen singlensä ”Tanssilattialla” omakustanteena huhtikuun lopulla 2014. Omakustanteesta huolimatta se nousi YleX-radiokanavan soittolistalle sekä kanavan toimittajan Venla Kokkosen ”viikon tehobiisiksi”. Kappaleen saavuttaman suosion myötä yhtye allekirjoitti levytyssopimuksen levy-yhtiö Sony Musicin kanssa.


title: Sima (yhtye)

text: Yhtyeen esikoisalbumi "Tanssilattialla" julkaistiin syyskuussa 2015. Albumilta on julkaistu singleinä nimikappaleen lisäksi kappaleet ”Semihyvä boogie”, ”Mul on ikävä”, ”Saariston tytöt” sekä ”Tää on rakkautta”, jolla on mukana myös Neon 2 -yhtyeen solisti Jussi Rainio.


title: Sima (yhtye)

text: Sima ilmoitti maaliskuussa 2018 soittavansa jäähyväiskeikkansa Helsingissä ja Turussa toukokuussa 2018.


title: Tanssilattialla

text: Tanssilattialla voi tarkoittaa seuraavia asioita:


title: Vaasa Wishpooshs

text: Vaasa Wishpooshs on vuonna 2007 perustettu vaasalainen lacrosseseura, jonka alaisuudessa pelaavat miesten field- ja box-lacrossejoukueet. Seuran fieldlacrossejoukkueet tunnetaan nimillä Vaasa Wishpooshs, kun taas box lacrossejoukkueen nimi on Sons of Odin.


title: Vaasa Wishpooshs

text:
Vaasa Wishpooshs on voittanut yhteensä viisi mitalia SM-sarjassa: Vuosina 2008, 2009, 2010, 2011 ja 2012 miesten joukkue on voittanut SM-pronssia.
Fieldlacrosse:


title: Rampage – murhaaja

text: Rampage – murhaaja (VHS-videona nimellä Murhaaja, "Rampage") on William Friedkinin ohjaama yhdysvaltalainen rikoselokuva vuodelta 1987. Sen pääosia näyttelevät Michael Biehn, Alex McArthur ja Grace Zabriskie.


title: Rampage – murhaaja

text: Elokuva kertoo Charles Reecestä (McArthur), joka on murhannut viisi ihmistä brutaalisti Stocktonin kaupungissa, Kaliforniassa. Anthony Fraser (Biehn) on piirisyyttäjä, joka osallistuu Reecen oikeudenkäyntiin ja yrittää saada tälle kuolemantuomiota. Elokuva perustuu löyhästi Richard Trenton Chasen tekemiin murhiin 1970-luvun lopulla Kalifornian Sacramentossa, sekä William P. Woodin niistä tekemään kirjaan. Elokuva valmistui jo vuonna 1987, mutta Miramax päästi sen teatterilevitykseen vasta 1992, jolloin elokuvaan lisättiin vaihtoehtoinen lopetus. Suomessa "Rampage" sai ensi-iltansa 28. heinäkuuta 1989.


title: Rampage – murhaaja

text: "Video-oppaassa" vuodelta 1994 Kari Salminen pitää "Murhaajaa" älykkäästi kirjoitettuna ja pelottavalla intensiteetillä ohjattuna oikeussalidraamana. Hän antaa sille neljä tähteä viidestä, mikä vastaa sanallista arviota ”erinomainen”.


title: Kaj Gustafsson

text: Kaj-Olof Gustafsson (etunimet esiintyneet myös muodossa Kaj Olof, 24. joulukuuta 1928 Helsinki – 5. elokuuta 2017 Mäntsälä) oli suomalainen koripalloilija.


title: Kaj Gustafsson

text: Työväen Maila-Poikien kasvatti Gustafsson edusti kasvattajaseuraansa SM-sarjassa vuosina 1946–1959. Pisteitä hän teki kahdeksalla eri kaudella. Koripalloliiton tietokannan mukaan Gustafsson saavutti pelaajaurallaan viisi SM-hopeaa ja kolme SM-pronssia mestaruuden jäätyä puuttumaan.


title: Kaj Gustafsson

text: Suomen maajoukkueessa Gustafsson pelasi vuosina 1950–1953 24 ottelua 0,9 pisteen keskiarvolla. Hän kuului Suomen joukkueisiin Ranskan 1951 (Suomi yhdeksäs) ja Neuvostoliiton 1953 (Suomi 12:s) EM-kilpailuissa.


title: Keijo Hynninen

text: Keijo Kaino Hynninen (s. 28. marraskuuta 1929 Helsinki) on suomalainen kilpauransa päättänyt koripalloilija.


title: Keijo Hynninen

text: Sörnäisten NMKY:n kasvatti Hynninen edusti kasvattajaseuraansa SM-sarjassa vuosien 1950–1963 välillä tehden pisteitä kahdeksalla eri kaudella. Koripalloliiton tietokannan mukaan Hynninen saavutti pelaajaurallaan neljä SM-hopeaa ja kaksi SM-pronssia mestaruuden jäätyä puuttumaan.


title: Keijo Hynninen

text: Suomen maajoukkueessa Hynninen pelasi vuosina 1950–1956 19 ottelua 5,3 pisteen keskiarvolla. Hän kuului Suomen 12:nneksi sijoittuneeseen joukkueeseen Neuvostoliiton EM-kilpailuissa 1953.


title: Tanssilattialla (albumi)

text: Tanssilattialla on suomalaisen Sima-yhtyeen 4. syyskuuta 2015 julkaistu esikoisalbumi. Albumia ovat ollet tuottamassa muun muassa Hannu Korkeamäki ja Mikko Tiainen. Albumi ylsi parhaimmillaan Suomen virallisen albumilistan sijalle 24.


title: Tanssilattialla (albumi)

text: Ensimmäisen singlen ”Tanssilattialla” yhtye julkaisi omakustanteena 24. huhtikuuta 2014. Single julkaistiin Sony Musicin kanssa solmitun levytyssopimuksen myötä uudelleen 14. toukokuuta 2014. Toinen single ”Tää on rakkautta” julkaistiin 5. syyskuuta 2014. Kappaleella on mukana myös Neon 2 -yhtyeen solisti Jussi Rainio. Albumilta on julkaistu myös singlet ”Semihyvä boogie” 27. helmikuuta 2015 ja ”Mul on ikävä” 5. kesäkuuta 2015.


title: Olli Arppe

text: Olli Elis Arppe (14. maaliskuuta 1930 Helsinki – 4. toukokuuta 2016 Helsinki) oli suomalainen koripalloilija.


title: Olli Arppe

text: Sörnäisten NMKY:n kasvatti Arppe edusti kasvattajaseuraansa SM-sarjassa vuosien 1950–1959 välillä tehden pisteitä seitsemällä eri kaudella. Koripalloliiton tietokannan mukaan Arppe saavutti pelaajaurallaan neljä SM-hopeaa ja kaksi SM-pronssia mestaruuden jäätyä puuttumaan.


title: Olli Arppe

text: Suomen maajoukkueessa Arppe pelasi vuosina 1950–1951 14 ottelua 2,0 pisteen keskiarvolla. Hän kuului Suomen yhdeksänneksi sijoittuneeseen joukkueeseen Ranskan EM-kilpailuissa 1951.


title: Arto Koivisto (koripalloilija)

text: Erkki Arto Juhani Koivisto (12. huhtikuuta 1930 Sääminki – 6. maaliskuuta 2016 Espoo) oli suomalainen koripalloilija, käsipalloilija ja Malmin Kauppaoppilaitoksen rehtori. Koripallossa kaudella 1953 miesten SM-sarjan korikuninkuuden voittanut Koivisto edusti Suomen miesten maajoukkuetta vuosien 1951 ja 1957 EM-kilpailuissa. Käsipallossa hän voitti kaksi Suomen mestaruutta.


title: Arto Koivisto (koripalloilija)

text: Karhun Poikien kasvatti Koivisto aloitti koripalloilijanuransa vuonna 1947 pelatessaan juniorien liitto-otteluissa. Urheilumme Kasvot 3 -teoksen mukaan Koivisto oli mukana miesten SM-sarjassa jo vuonna 1948.


title: Arto Koivisto (koripalloilija)

text: Koivisto edusti SM-sarjassa kasvattajaseuransa lisäksi Työväen Maila-Poikia. Pääsarjakaudella 1951 otteluitta jäänyt mutta Koripalloliiton tietokannan mukaan SM-pronssimitalilla palkittu Koivisto pelasi SM-sarjassa vuodet 1952–1966 eli 12 kauden ajan. Kaudella 1953 Koivisto voitti SM-sarjan korikuninkuuden 23,5 pisteen ottelukohtaisella keskiarvollaan. Kaudella 1955 hän sijoittui pistetilaston kolmanneksi.


title: Arto Koivisto (koripalloilija)

text: Vuosina 1965–1968 Koivisto pelasi Urheilumme Kasvot 3 -teoksen mukaan Suomensarjaa.


title: Arto Koivisto (koripalloilija)

text: Suomen miesten maajoukkueessa Koivisto pelasi vuosina 1951–1957 21 ottelua 1,9 pisteen keskiarvolla. Hän kuului Suomen joukkueisiin Ranskan 1951 (Suomi yhdeksäs) ja Bulgarian 1957 (Suomi 11:s) EM-kilpailuissa.


title: Arto Koivisto (koripalloilija)

text: Koivisto voitti Karhun Pojissa käsipallon Suomen mestaruuden vuosina 1952 ja 1954 sekä SM-hopeaa vuonna 1953.


title: Arto Koivisto (koripalloilija)

text: Koivisto työskenteli Malmin Kauppaoppilaitoksen rehtorina. Oppilaitokselle perustettiin koripalloilijoille oma opintolinja, jota usea maajoukkuekoripalloilija kävi. Koivisto harrasti elämänsä aikana ainakin purjehdusta, ja hän toimi koripallon parissa valmentajana ja huoltajana. Koivisto kuoli 85-vuotiaana Espoossa 6. maaliskuuta 2016.


title: Nilgiri (tee)

text: Nilgiri-tee on Etelä-Intian Nilgirivuorten (sinisten vuorten) seudulla tuotettua teetä. Nigirivuoret on yksi eteläisen Intian arvostetuimpia teentuotantoalueita. Nelgiri-tee on myös eräs Intian alueellisesti brändätyistä teenimikkeistä.


title: Nilgiri (tee)

text: Seudun teenviljelyä pyrittiin aloittamaan jo vuonna 1832, jolloin brittien seudulle perustaman asutuksen apulaiskirurgi tilasi teepensaita Kiinasta huomattuaan muiden "Camellia"-suvun kasvien viihtymisen seudulla. Vuonna 1835 osa tilatuista teepensaista onnistuttiin saamaan kasvamaan Nilgirin Kettin koetilalla. Kiinasta tuotujen teesiementen avulla käynnistettiin Coonooriin Nilgirin ensimmäinen varsinainen kaupallinen teeviljelmä. Thiasholan ensimmäinen teetila seurasi vuonna 1859, ja samoihin aikoihin myös Kalhattyn läheinen Dunsandlen teetila. Nonsuch-teetila sai alkunsa 1860 ja Kotagirin ensimmäinen teetila perustettiin noin 1863.


title: Nilgiri (tee)

text:
Seudun teeviljelmät sijaitsevat 800–2 500 (1 158–2 400) metrin korkeudella merenpinnasta. Seudulle osuu kaksi monsuunikautta vuodessa: sekä lounaismonsuuni että koillismonsuuni satavat Nilgirissä. Vuotuinen sademäärä on silti vain noin 1 000–1 200 mm suurimmassa osassa seutua. Satoa saadaan kerättyä vuoden ympäri.
Suurin osa alueen noin 85 miljoonan teekilon vuosituotannosta on mustaa teetä, josta enemmistö valmistetaan teollisella CTC-menetelmällä. Nilgirin teealueella tuotetaan myös irtoteetä ortodoksisella valmistusmenetelmällä ja osa tästä tuotannosta on vihreää tai oolong-teetä, hieman myös valkoista teetä. Parhaimpana pidetään talvikaudella (joulu-maaliskuu) kerättyä ortodoksisella valmistusmenetelmällä tuotettua teetä.


title: Emil Leino

text: Anders Emil Leino (vuoteen 1892 Wideström, 4. lokakuuta 1874 Turku – 30. toukokuuta 1954 Helsinki) oli suomalainen toimittaja ja SDP:n kansanedustaja.


title: Emil Leino

text: Kansakoulun käynyt Leino työskenteli muun muassa merimiehenä, muurarina ja maataloustöissä vuoteen 1905 saakka, jolloin hän siirtyi Suomen muurarien liiton sihteeriksi ja järjestön julkaiseman "Peruskivi"-lehden toimittajaksi. Vuonna 1921 Leino aloitti "Suomen Sosialidemokraatin" toimittajana ja työskenteli lehden palveluksessa aina kuolemaansa vuoteen 1954 asti.


title: Emil Leino

text: Eduskuntaan Leino valittiin Uudenmaan läänin vaalipiiristä vuoden 1919 vaaleissa. Hän istui eduskunnassa vaalikauden 1919–1922. Lisäksi Leino kuului Helsingin kaupunginvaltuustoon.


title: Yasutarō Koide

text: Yasutarō Koide ( "Koide Yasutarō", 13. maaliskuuta 1903 – 19. tammikuuta 2016) oli japanilainen, josta tuli maailman vanhin elossa oleva mies Sakari Momoin kuoleman jälkeen 5. heinäkuuta 2015. Hänestä tuli vanhin Aichin prefektuurissa asuva ihminen 31. maaliskuuta 2014. Hän asui Moriyama-kussa, Nagoyassa. Hän muutti Nagoyaan 106-vuotiaana.


title: Yasutarō Koide

text:
110-vuotiaana Koide pystyi vielä lukemaan sanomalehtiä ilman silmälaseja ja syömään ilman tekohampaita.
Koiden kuoltua maailman vanhimman miehen titteli siirtyi puolalaissyntyiselle israelilaiselle Yisrael Kristalille (s. 15. syyskuuta 1903).


title: Taulusieni

text: Taulusieni on esimerkiksi kouluissa liitutaulun puhdistamiseen käytettävä esine.


title: Taulusieni

text: Taulusieniä valmistetaan nykyisin ainakin viskoosista tai muusta puuselluloosapohjaisesta kuidusta.


title: Taulusieni

text: Perinteisen taulusienen tehokas käyttö edellyttää vesipistettä luokkahuoneessa tai sen lähellä. Kostean taulusienen sijasta liitutaulun pyyhkimiseen käytetään esimerkiksi huovasta tai solumuovista valmistettua kuivapyyhintä.


title: Taulusieni

text: Valkotaulun tussijälkien pyyhkimiseen tarvitaan omanlaisiaan valkotaulunpyyhkimiä, joiden pyyhkimispinta voi olla kerroksittainen: päällikerros irrotetaan, kun sen pyyhkimiskyky on heikentynyt. Joitakin malleja voidaan säilyttää teräslevypohjaisen valkotaulun pinnassa magneettikiinnityksen avulla.


title: Jensen Interceptor (1950)

text: Jensen Interceptor oli englantilaisen Jensen Motorsin vuosina 1950 – 57 valmistama nopea ja voimakas matkailuauto. Kyseessä oli jo koripajan toinen automalli II-maailmansodan päättymisen jälkeen. Jensen käytti myöhemmin samaa mallinimeä, 1960- ja 70-luvuilla valmistettujen malliensa yhteydessä.


title: Jensen Interceptor (1950)

text: Interceptor tuotiin markkinoille aluksi kaksiovisena, neljän hengen avomallina. Käsityönä tehdyn korin rakenteena on puinen kehikko, verhouspellit ovat terästä ja alumiinia. Esimerkkinä auton korkeasta varustelutasosta voi toimia avomallin Perspex-kovamuovista valmistettu takaikkuna, joka käsikäyttöistä kattoa avattaessa pudotetaan alas omaan säilytystilaansa. Vuonna 1952 avomallin rinnalle tuotiin kiinteästi asennetulla tekstiilikatolla varustettu "fixed head sports saloon", lisäksi mallista on valmistettu neljä sedanca-versiota. Interceptoreita valmistui kaikkiaan 88 kappaletta, joista 32 convertible-, 52 saloon- ja neljä sedanca-korisia.


title: Jensen Interceptor (1950)

text: Interceptor perustui Austinin tekniikalle. Mallin voimanlähteenä toiminut 4,0-litrainen rivikuutonen ja sen jatkeena ollut neliportainen vaihteisto olivat peräisin Austin Sheerline -mallista. Alusta oli peräisin Austin A70 -mallisarjasta. Sitä oli kuitenkin modifioitu kasvattamalla akseliväliä alkuperäisestä ja taka-akselin pyörien erillisripustuksella.


title: Jensen Interceptor (1950)

text: Kuusisylinterisen rivimoottorin lisäksi joidenkin yksilöiden keulalle asennettiin Chryslerin Hemi V8-moottori. Tunnetuin näistä lienee amerikkalaiselle kilpa-ajaja Briggs Cunninghamille vuonna 1953 toimitettu auto. Vientiin, lähinnä USA:han, toimitetut autot varustettiin vasemmanpuoleisella ohjaksella.


title: Jensen Interceptor (1950)

text: Austinin tavoin Interceptorin jarrujärjestelmänä oli Girlingin hydraulisten ja mekaanisten jarrujen yhdistelmä, jossa etujarrujen käyttö hoidettiin nesteen voimalla ja takajarruja ohjattiin vaijerikäyttöisesti. Vuodesta 1952 lähtien neliportainen vaihteisto oli mahdollista varustaa valinnaisella ylivaihdeyksiköllä.


title: Jensen Interceptor (1950)

text: Interceptorin korvasi vuodelle 1957 markkinoille tuotu Jensen 541 R.


title: Pajakanta

text: Pajakanta () on asutuskeskus Murmanskin alueen Kantalahden piirin Zelenoborskin kunnassa Venäjällä. Se sijaitsee Muurmannin radan varrella lähellä Vienanmeren rantaa 45 kilometriä Zelenoborskista kaakkoon. Asukkaita on 78 henkeä (vuonna 2010).


title: Pajakanta

text: Pajakanta mainitaan ensimmäisen kerran vuonna 1563. Ilmeisesti saamelaisperäistä nimitystä käytettiin syvälle mantereeseen työntyvästä merenlahdesta, joka nykyään tunnetaan nimellä Rugozerskaja lähellä sijaitsevan Rugozero-järven mukaan.


title: Pajakanta

text: Muurmannin radan Karjalan ja Kantalahden työmaat yhtyivät Pajakannassa 3. marraskuuta 1916. Samana päivänä alkoi liikenne Petroskoista Murmanskiin. 1920–1940-luvuilla Pajakannan rautatieaseman lähellä toimi Solovetskin vankileirin metsätyömaa. Asemataajamassa on syntynyt kirjailija Venedikt Jerofejev.


title: Pajakanta

text: Pajakannassa toimii Moskovan valtionyliopiston biologinen tutkimusasema. Asutuksessa on pieni kauppa. Asemalla pysähtyvät Kantalahden ja Louhen väliset paikallisjunat. Sinne on myös tieyhteys Pietarin ja Murmanskin väliseltä M18-valtatieltä.


Luettelo Yhdysvaltain kaupunkien asukasluvusta vuosikymmenittäin sisältää Yhdysvaltain 10 suurinta kaupunkia ja kaupunkialuetta vuosikymmenittäin. Tiedot on otettu Yhdysvaltain virallisista tilastoista, jotka alkavat vuodesta 1790.


title: Spin-kaiku

text: Spin-kaiku tarkoittaa ydinmagneettisen resonanssin yhteydessä magnetisaation uudelleen fokusointia, joka kumoaa epähomogeenisessa magneettikentässä tapahtuneen koherenssimenetyksen. Menetelmää hyödynnetään erityisesti magneettikuvauksessa.


title: Spin-kaiku

text: NMR-virityspulssin jälkeen NMR-signaali vaimenee eksponentiaalisesti materiaalille ominaisen relaksaation vuoksi aikavakiolla T2. Tämä vaimeneminen on irreversiibeliä. Epähomogeenisessa magneettikentässä kentän gradientista aiheutuu kuitenkin eroja spinien presessointinopeuksiin mikä aiheuttaa nopean vaihekoherenssin menetyksen ja signaalin vaimenemisen. Tämä vaimeneminen on luonteeltaan reversiibeliä ja sen aiheuttama vaimeneminen voidaan kumota ja spinit palauttaa takaisin koherenssiin. Tämä ilmiö on spin-kaiku. Spin-kaiku voidaan synnyttää kahdella eri periaatteella, joista käytetään nimityksiä pulssikaiku ja gradienttikaiku.


title: Spin-kaiku

text: Spin-kaikuja havaitsi ensimmäisenä Erwin Hahn vuoona 1950 kun hän havaitsi NMR-signaalissa kaiun kahden peräkkäisen 90° RF-pulssin jälkeen. Hän myös selvitti teoreettisesti kaiun syntymekanismin. Teoriaa kehittivät myöhemmin Carr ja Purcell jotka osoittivat että voimakkain kaiku syntyy kun jälkimmäinen, refokusoiva pulssi on suuruudeltaan 180°


title: Spin-kaiku

text: Pulssikaiku perustuu 180° pulssilla aikaansaatavaan vaiheinversioon: kumuloitunut vaihevirhe käännetään vastakkaismerkkiseksi hetkellä "t" 90° virityspulssin jälkeen. Koska kunkin spinin vaihe kiertyy edelleen alkuperäisellä nopeudella kaikki spinit palaavat keskenään samaan vaiheeseen hetkellä 2"t". Oheinen animaatio havainnollistaa tapahtumien kulkua.


title: Spin-kaiku

text: Gradienttikaiku perustuu ohjattavalla gradienttikentällä aikaan saatavaan taajuusinversioon. Gradienttikaiku voidaan generoida systeemissä, jonka perusmagneettikenttä on homogeeninen mutta siihen on lisätty erillinen ohjattava gradienttikenttä. Tällöin 90° virityspulssin jälkeen spinit menettävät gradientin vaikutuksesta koherenssin aivan kuten pulssikaiun tapauksessakin. Hetkellä "t" gradienttikenttä käännetään vastakkaismerkkiseksi, jolloin gradienttikentän aiheuttamat presessionopeuserot kääntyvät vastakkaismerkkisiksi alkutilanteeseen nähden. Tästä aiheutuu, että spinit palaavaat keskenään samaan vaheeseen hetkellä 2"t". Tässä menetelmässä siis gradientin kääntö korvaa inversiopulssin.


title: Dvalin

text: Dvalin on skandinaavisessa mytologiassa kääpiö, joka keksi riimukirjoituksen. Dvalin on myös taitava seppä. Hän valmisti Siville kauniin kultaisen peruukin Lokin leikkaamien hiusten tilalle. Dvalin takoi lisäksi Odinin Gungnir-keihään ja Skidbladnir-laivan.


title: Nyrøysa

text: Nyrøysa on Norjalle kuuluvan Bouvet’nsaaren laajin jäätön alue. Se muodostui vuosien 1955–1958 välisenä aikana todennäköisesti maanvyörymän seurauksena. Sen kasvillisuus poikkeaa saaren muista osista, koska siellä on paljon pioneerilajeja. Se on myös merkittävä kergueleninmerikarhun ja monien lintulajien lisääntymis- ja pesimäalue. Alue kuitenkin kuluu hiljalleen abraasion takia.


title: Nyrøysa

text: Nyrøysa sijaitsee Bouvet’nsaaren luoteisrannalla. Se on saaren suurin jäätön alue. Se on noin 700 metriä pitkä, ja sen keskikorkeus on 25–40 metriä. Nyrøysaa rajoittavat sisämaassa korkeilta kallioilta kasaantuneet vyörysoramuodostelmat ja etelässä sekä pohjoisessa Westwindstrandin pienistä kivistä muodostuneet rannat. Nyrøysa syntyi vuosien 1955–1958 välisenä aikana. Koska sen kiviaines on noin 0,4–0,5 miljoonaa vuotta vanhaa, se muodostui todennäköisesti maanvyörymän seurauksena. Abraasio syö Nyrøysan pinta-alaa koko ajan.


title: Nyrøysa

text: Nyrøysan pinta on sekoitus pääosin trakyyttisestä kivestä muodostuneista laavalohkareista ja muista aineksista muodostuneista kivilohkareista. Lohkareiden välissä on kovettunutta laavaa ja soraa sekä hiekkaa, jotka ovat todennäköisesti muodostuneet huokoisen laavan mekaanisesta kulumisesta. Nyrøysan pohjois- ja eteläosien jyrkät kalliot ovat laavaa ja pyroklastista kiveä.


title: Nyrøysa

text: Nyrøysan kasvillisuus poikkeaa Bouvet’nsaaren muusta kasvillisuudesta, sillä nuorella maa-alueella on paljon pioneerilajeja. Erityisesti Nyrøysan eteläosa on peittynyt tummaan tulivuorenkuonaan ja tuffimateriaaliin. "Tortula filaris"- ja "Brachythecium austro-salebrosum" -sammalet sekä hiirensammalet hallitsevat tällaista aluetta. Irtonaisen maaperän takia jäkäliä ei juurikaan kasva. Osassa Nyrøysaa puolestaan on kerroksittain kovaa piihappopitoista laavaa, joka lohkeilee kulmikkaiksi sileäpintaisiksi paloiksi ja tarjoaa näin jäkälille hyvän kasvualustan. Alueen valtalajit ovat "Brachythecium austro-salebrosum", "Usnea antartica" ja hiirensammalet. Fumarolien lämmittämät alueet antavat puolestaan rehevän kasvualustan suikero- ja savikkolapiosammalille. Lisäksi joidenkin fumarolien ympärillä esiintyy lajeja, joita ei tavata saaren muista osista.


title: Nyrøysa

text: Nyrøysa on ollut muodostumisestaan lähtien Bouvet’nsaaren merkittävin kergueleninmerikarhun lisääntymisalue. Sitä ennen saaren merikarhut lisääntyivät erityisesti pienellä Larsøyan saarella. Siellä pesii myös merkittävä määrä saaren etelänmyrskylinnuista ja muista linnuista.


title: Nyrøysa

text: Nyrøysan ja Westwindstrandin eteläiset ja pohjoiset rannat julistettiin 1997 CCAMLR:n ekosysteemin tarkkailualueeksi. Nyrøysan kuluminen aiheuttaa huolta luonnonsuojelulliselta kannalta, sillä se on saaren tärkeimpiä lintujen pesimäalueita. Todennäköisesti myssypingviinin, kultatöyhtöpingviinin, kyyhkyprionin, ohutnokkaprionin, etelänkeijun, tummatyrskynpolkijan ja etelänkihun pesintä Nyrøysalla päättyy, kun merivesi on syönyt Nyrøysan sen reunakallioita lukuun ottamatta.


title: Jukka Behm

text: Jukka Behm (s. 1973 Riihimäki) on suomalainen kirjailija ja journalisti. Behm asuu nykyisin Kouvolassa. Hänen esikoisromaaninsa "Dr. Mumbai" voitti Bonnierin pohjoismaisen romaanikilpailun vuonna 2007. Kirja on käännetty ruotsiksi ja norjaksi.


title: Jukka Behm

text:
Tammi on julkaissut myös Jukka Behmin seuraavat teokset:
"Matkoilla" (2009) ja "Lahjoja Norsujumalalle" (2013).


title: Jukka Behm

text: "Lahjoja Norsujumalle" -romaanista on tehty näytekäännökset englanniksi ja espanjaksi. Englanninkielisen näytekäännöksen on tehnyt kääntäjä Annira Silver ja espanjankielisen näytekäännöksen on tehnyt kääntäjä Luisa Gutiérrez Ruiz.


title: Aleksi Kirjonen

text: Aleksi Kirjonen (s. 29. toukokuuta 1993 Porvoo) on suomalainen vammaisurheilija, joka kilpailee keihäänheitossa, kiekonheitossa ja kuulantyönnössä. Kirjosen jalat ovat olleet toiminnattomat syntymästä asti ja hän onkin pyörätuolissa. Kirjonen edustaa Espoon Tapioita ja hänen valmentajanaan toimii Markku Niinimäki. Kirjonen kilpailee F56-luokassa.


title: Aleksi Kirjonen

text: Kirjonen saavutti MM-pronssia kuulantyönnöstä vuoden 2013 MM-kilpailuista Lyonista. EM-kilpailuista hänellä on kultaa keihäänheitosta vuodelta 2014, pronssia samalta vuodelta kuulantyönnöstä ja keihäspronssia vuodelta 2014 sekä pronssia kuulantyönnöstä vuodelta 2016 Kirjonen oli mukana vuoden 2012 kesäparalympialaisissa Lontoossa, jossa hän oli kuulantyönnössä 11:s ja keihäänheitossa 12:s.


title: Aleksi Kirjonen

text: Kirjonen on myös ensimmäinen eurooppalainen henkilö, joka on tehnyt takaperinvoltin pyörätuolilla Tempuillaan hän haluaa viedä eteenpäin rajoitteet ovat vain omassa päässä sanomaa ja kannustaa muita liikkumaan ja kuuntelemaan unelmiaan. Kirjonen on opiskellut liikuntaneuvojaksi liikuntakeskus Pajulahdessa


Aleksi Kirjonen


title: Anita Márton

text: Anita Márton (s. 15. tammikuuta 1989 Szeged) on unkarilainen kuulantyöntäjä ja olympiamitalisti. 172 senttimetriä pitkä ja 90 kilogrammaa painava Márton edustaa Békéscsabai AC:tä.


title: Anita Márton

text: Márton oli mukana vuoden 2012 kesäolympialaisissa Lontoossa, jossa hän jäi karsintaan. Vuoden 2016 kesäolympialaisissa Márton saavutti pronssia työntäen uudeksi Unkarin ennätykseksi 19,87. MM-kilpailuissa Márton on ollut mukana viidesti, saavuttaen parhaimmillaan hopeaa Lontoossa 2017 tuloksella 19,49. Vuonna 2015 Pekingissä hän oli neljäs silloisella Unkarin ennätyksellä 19,48. Márton sai hopeaa Amsterdamin EM-kilpailuissa 2016 tuloksella 18,72. Vuoden 2014 EM-kilpailuista Zürichistä hän saavutti pronssia, jälleen silloisella maansa ennätyksellä 19,04. Helsingin EM-kilpailuissa 2012 hän oli seitsemäs.


title: Anita Márton

text: Vuoden 2015 sisäratojen EM-kilpailuissa Márton otti kultaa tuloksella 19,23, joka oli tuolloin sisäratojen Unkarin ennätys. Hän sijoittui sisäratojen EM-kilpailuissa neljänneksi Pariisissa 2011 ja sisäratojen MM-kilpailuissa kuudenneksi Sopotissa 2014. Vuoden 2016 sisäratojen MM-kilpailuista Portlandista Márton saavutti hopeaa uudella maansa sisäratojen ennätyksellä 19,33. Sisäratojen EM-kilpailuissa Belgradissa 2017 Márton voitti kultaa tuloksella 19,28. Hän voitti sisäratojen maailmanmestaruuden Birminghamissa 2018 Unkarin ennätystuloksella 19,62.


title: Anita Márton

text: Vuoden 2011 alle 23-vuotiaiden EM-kilpailuista Ostravasta Márton saavutti pronssia kiekonheitosta.


title: Jeffrey Schlupp

text: Jeffrey "Jeff" Schlupp (s. 23. joulukuuta 1992 Hampuri, Saksa) on saksalaissyntyinen ghanalainen jalkapalloilija, jonka seura on Englannin valioliigassa pelaava Crystal Palace FC. Pelipaikaltaan vasenjalkainen Schlupp on vasen laitalinkki, mutta uransa hän aloitti hyökkääjänä. Schlupp kuuluu myös Ghanan jalkapallomaajoukkueeseen.


title: Jeffrey Schlupp

text: Schlupp debytoi Leicester Cityn edustusjoukkueessa kaudella 2010-2011, kun seura pelasi Englannin mestaruussarjassa. Keväällä 2011 hän oli lainalla Englannin ykkösliigan Brentford FC:ssä, jossa hän teki yhdeksässä pelissä kuusi maalia. Kaudella 2013-2014 Leicester voitti Mestaruussarjan mestaruuden ja nousi Valioliigaan kaudeksi 2014-2015. Schlupp teki valioliigadebyyttinsä elokuussa 2014 Evertonia vastaan. Avausmaalinsa hän teki saman vuoden lokakuussa Burnley FC:n verkkoon. Kaudella 2014-2015 Schlupp teki 32 ottelussa kolme maalia. Seuraavalla kaudella hän pelasi 24 valioliigaottelua, joista 14 avauskokoonpanossa, ja teki yhden maalin Leicesterin voittaessa valioliigan mestaruuden.


title: Jeffrey Schlupp

text: Saksassa ghanalaisille vanhemmille syntynyt Schlupp sai valita maajoukkueensa synnyinmaansa, vanhempiensa kotimaan ja Englannin, jossa hän oli pitkään pelannut, väliltä. Hän debytoi Ghanan jalkapallomaajoukkueessa marraskuussa 2011 ystävyysottelussa Gabonia vastaan. Avausmaali syntyi kesäkuussa 2014 Afrikan-mestaruuskarsintaottelussa Mauritiusta vastaan.


title: Jeffrey Schlupp

text: Leicester City


title: Presidentin arvojohtajuus

text: Arvojohtajuus on presidentin osoittamaa johtajuutta, joka ei juurikaan perustu poliittiseen valtaan. Arvojohtaja esim. ottaa kantaa kuohuttaviin asioihin ja pyrkii herättämään keskustelua. Kun Suomen tasavallan presidentin valtaoikeuksia on kavennettu, on korostettu presidentin arvojohtajuutta, joka ei edellytä laajaa poliittista valtaa. Sen sijaan arvojohtajuuden on katsottu edellyttävän suurta arvovaltaa. Virossa ja Saksassa presidentillä on todella suppeat valtaoikeudet, ja kuitenkin he ovat merkittäviä arvojohtajia.


title: Yrjö Lehtinen

text: Yrjö Ilmari Lehtinen (11. kesäkuuta 1891 Turku – 22. helmikuuta 1945 Helsinki) oli suomalainen työnjohtaja ja Sosialistisen työväen ja pienviljelijöiden eduskuntaryhmän kansanedustaja.


title: Yrjö Lehtinen

text: Lehtisen vanhemmat olivat puuseppä Johan Lehtinen ja Maria Amanda Palmqvist. Hän työskenteli metallityömiehenä ja oli myös Metallityöväen liiton sihteerinä ja taloudenhoitajana. Lehtinen oli vankilassa poliittisista syistä 1930-luvun alussa. Vapauduttuaan hän oli osakkaana metallialan korjaamossa Helsingissä 1935–1936 ja sitten Helvarin radioliikkeen työnjohtajana Helsingissä 1937–1945.


title: Yrjö Lehtinen

text: Lehtinen oli kansanedustajana 1927–1929 edustaen Uudenmaan läänin vaalipiiriä. Hän tuli eduskuntaan Kanadaan muuttaneen Martta Kurkilahden tilalle. Lehtinen oli myös Helsingin kaupunginvaltuuston jäsenenä.


title: Yrjö Lehtinen

text: Lehtinen oli naimisissa 1916–1927 Selma Karoliina Torniaisen kanssa ja vuodesta 1937 Aina Kirvesniemen kanssa.


title: Esko Kananen

text: Esko Kananen (1924 Elämäjärvi – 2000) oli suomalainen kuvanveistäjä. Kananen opiskeli kuvanveistäjäksi Suomen taideakatemian kuvanveistolinjalla vuosina 1950–1953. Hän oli myös kuvanveistäjä Hannes Autereen oppilas.


title: Esko Kananen

text: Hänellä oli oma pronssivalimo ja hän teki aluksi 1957–1964 sankaripatsaita. Sen jälkeen hän loi paljon muitakin veistoksia mm. kirkkoihin ja pankkeihin.Sivu perustettu tiedoille: Pihtiputaan kunnan www-sivut


title: Aukusti Turunen

text: Aukusti (August) Turunen (19. marraskuuta 1888 Kuopion maalaiskunta – 18. joulukuuta 1967 Kuopion maalaiskunta) oli suomalainen pienviljelijä ja Sosialistisen työväen ja pienviljelijöiden eduskuntaryhmän sekä Suomen kansan demokraattisen liiton kansanedustaja.


title: Aukusti Turunen

text: Turusen vanhemmat olivat torppari Reinhold Vilhelm Turunen ja Anna Maria Tanninen. Hän oli torpparina ja myöhemmin pienviljelijänä Kuopion maalaiskunnassa. Turunen oli vankilassa poliittisista syistä 1918 ja 1930–1933.


title: Aukusti Turunen

text: Turunen oli Sosialistisen työväen ja pienviljelijöiden eduskuntaryhmän kansanedustajana 1927–1930 ja Suomen kansan demokraattisen liiton kansanedustajana heinäkuussa 1948 edustaen Kuopion läänin läntistä vaalipiiriä. Hän tuli eduskuntaan kesäkuussa 1948 kuolleen Yrjö Räisäsen tilalle ja oli tällöin edustajana yhdeksän päivän ajan. Turunen oli myös presidentin valitsijamiehenä vuoden 1925 presidentinvaaleissa ja hän kuului Kuopion maalaiskunnan kunnanvaltuustoon ja Kuopion kunnalislautakuntaan ja kunnanhallitukseen. Hän oli lisäksi Pienviljelijäin liiton liittoneuvoston jäsenenä.


title: Aukusti Turunen

text: Turunen oli naimisissa vuodesta 1917 Matilda Krögerin kanssa.


title: Mart Tarmak

text: Mart Tarmak, ent. "Muttikas" (s. 10. huhtikuuta 1955 Tallinna) on virolainen diplomaatti. Hän oli Viron Suomen-suurlähettiläs 2010–2014 sitä ennen ja sen jälkeen suurlähettiläänä Portugalissa (2006–2010), Marokossa (2008–2011), Brasiliassa (vuodesta 2014), Colombiassa (vuodesta 2014) ja Perussa (vuodesta 2014).


title: Mart Tarmak

text: Tarmak on valmistunut 1978 Tarton yliopistosta pääaineenaan kemia ja Vilnan yliopistosta, jossa hän opiskeli liettuan kieltä ja journalismia. Vuosina 1991–1992 Tarmak opiskeli portugalin kieltä Lissabonin yliopistossa. Hän oli 1990–1992 Viron väliaikainen asiainhoitaja Vilnassa, 1992–1993 ulkoministeriön neuvonantaja. Hän työskenteli 1995–1997 puolustusministeriön neuvonantajana. Vuosina 2000–2003 Tarmak työskenteli freelance-tulkkina. Vuodesta 2003 hän työskenteli ulkoministeriön politiikanosastolla.


title: Salomo Savolainen

text: Salomo (Salomon) Savolainen (30. syyskuuta 1883 Maaninka – 9. kesäkuuta 1964 Kuopio) oli suomalainen varastonhoitaja ja Sosialistisen työväen ja pienviljelijöiden eduskuntaryhmän kansanedustaja.


title: Salomo Savolainen

text: Savolaisen vanhemmat olivat maatyömies David Savolainen ja Anna Liisa Erholtz. Hän kävi kansakoulun ja oli kauppa-apulaisena Kuopiossa 1899–1918 ja Osuusliike Kallan keskusvaraston hoitajana Kuopiossa 1920–1950. Savolainen oli vankilassa poliittisista syistä 1918–1921.


title: Salomo Savolainen

text: Savolainen oli Sosialistisen työväen ja pienviljelijöiden eduskuntaryhmän kansanedustajana 1927–1929 edustaen Kuopion läänin läntistä vaalipiiriä. Savolainen oli myös Kuopion kaupunginvaltuuston ja Vakuutusyhtiö Kansan hallintoneuvoston jäsenenä.


title: Salomo Savolainen

text: Savolainen oli naimisissa vuodesta 1910 Johanna Fredrika Kuhasen kanssa.


title: Vakuutustorni

text: Vakuutustorni on asuin- ja liiketalo Pokkisen kaupunginosassa Oulussa. Talo sijaitsee näkyvällä paikalla Snellmaninpuiston reunalla.


title: Vakuutustorni

text: Arkkitehti Uki Heikkisen suunnittelema rakennus on Oulun ensimmäinen kymmenkerroksinen talo. Vuonna 1957 valmistuneessa rakennuksessa on 31 asuinhuoneistoa ja 15 liikehuoneistoa.


title: Vakuutustorni

text: Vakuutustornin alakerrassa toimi ravintola Lentävä Lautanen talon valmistumisesta vuoden 2012 loppuun. Lopettaessaan toimintansa Lentävä Lautanen oli Oulun toiseksi vanhin yhtäjaksoisesti toiminut ravintola.


title: Uppo-Nallen runoreissu

text: Uppo-Nallen runoreissu on To The Point Oy:n kehittämä Uppo-Nalle aiheinen videopeli, joka julkaistiin vuonna 1998. Uppo-Nallen äänenä toimii pelissä Petteri Summanen ja Laulavan Lintukoiran äänenä Ulla Tapaninen. Muissa rooleissa ovat Veikko Honkanen, Maija-Liisa Peuhu, Miitta Sorvali, Pasi Ruohonen, Mari Vainio, Mirjami Heikkinen, Markku Riikonen, Jukka Rasila, Kari Suni, Kai Salomaa, Esa Saario, Petra Karjalainen, Markku Riikonen, Päivi Granström, Matti Holi sekä Päivi Hilska.


title: Tamara Samsonova

text:
Tamara Samsonova () on venäläinen sarjamurhaaja, jota epäillään yli 13 ihmisen murhaamisesta reilun 20 vuoden aikana. Häneltä löydetiin tutkimuksissa päiväkirja, jossa hän kuvailee mitä on tehnyt uhreilleen ennen heidän murhaamistaan erittäin väkivaltaisesti. Samsonovan jäljille päästiin kun poliisi löysi hänen kotinsa läheisestä lammesta 79-vuotiaan naisen ruumiinosia.
Päiväkirjan yhdessä artikkelissa luki: ”Minä tapoin vuokralaiseni, leikkasin hänet paloiksi kylpyhuoneessa puukolla ja laitoin palat muovipusseihin ja heitin ne Pietarin Frunzen piirin eri osiin.” Samsonova on ollut mielisairaalassa kolme kertaa.


title: Karbamoyylifosfaattisyntetaasi II

text: Karbamoyylifosfaattisyntetaasi II on entsyymi, joka katalysoi irreversiibeliä karbamoyylifosfaattia glutamiinista, vetykarbonaatti-ioneista ja kahdesta ATP-molekyylistä. Entsyymi osallistuu eliöissä pyrimidiinirakenteisten nukleotidien biosynteesiin. Karbamoyylifosfaattisyntetaasi II:n EC-numero on EC 6.3.5.5. Eläimillä karbamoyylifosfaattisyntetaasi II:ta esiintyy maksan sytosolissa, ja maksan mitokondrioissa esiintyy toinen karbamoyylifosfaattia muodostava entsyymi karbamoyylifosfaattisyntetaasi I, joka osallistuu ureakiertoon.


title: Karbamoyylifosfaattisyntetaasi II

text: Prokaryooteilla, kuten bakteereilla ja arkeoneilla karbamoyylifosfaattisyntetaasi II on rakenteeltaan kahdesta erilaisesta yksiköstä koostuva dimeeri. Entsyymissä on kaksi sitoutumiskohtaa ATP-molekyyleille. Nisäkkäillä entsyymi on osa suurta entsyymikompleksia, jolla on myös kahden muun entsyymin aspartaattikarbamoyylitransferaasin ja dihydro-orotaasin aktiivisuus. Entsyymi tarvitsee toimiakseen magnesiumioneja, jotka kelatoituvat ATP-molekyyleihin. Karbamoyylifosfaattisyntetaasi II:n katalysoiman reaktion ensimmäisessä vaiheessa ATP-molekyyli reagoi vetykarbonaatti-ionin kanssa muodostaen karboksifosfaattivälivaiheen ja toisena tuotteena muodostuu ADP-molekyyli. Glutamiini on sitoutunut entsyymin kysteiiniaminohappoon muodostaen tioesterin, ja entsyymin aktiivisen kohdan emäksinen aminohappo poistaa vedeltä protonin, jolloin vedestä muodostuu nukleofiilisempi hydroksidi-ioni. Hydroksidi-ioni reagoi nukleofiilisella substituutiolla glutamiinin amidoryhmän kanssa, ja amidoryhmä hydrolysoituu vapauttaen glutamiinihappoa ja ammoniakkia. Ammoniakki reagoi karboksifosfaatin kanssa karbamaatti-ioniksi, jonka entsyymi fosforyloi ATP:n avulla karbamoyylifosfaatiksi. Samalla muodostuu toinen ADP-molekyyli. Ammoniakki sellaisenaan voi toimia entsyymin substraattina ilman glutamiinia, mikäli ammoniakin konsentraatio sytosolissa on yli 100 mmol/l.


title: Karbamoyylifosfaattisyntetaasi II

text: Karbamoyylifosfaattisyntetaasia inhiboi UTP-molekyyli ja aktivoi fosforibosyylipyrofosfaatti. Entsyymi ei tarvitse koentsyymikseen N-asetyyliglutamiinihappoa toisin kuin karbamoyylifosfaattisyntetaasi I. Vaikka karbamoyylifosfaatti on välituote sekä pyrimidiinin biosynteesissä että ureakierrossa, kahden eri sitä valmistamaan kehittyneen entsyymin syntyminen osoittaa, että nämä kaksi aineenvaihduntareittiä vaativat toisistaan riippumattomat säätelymekanismit.


title: Oulun Judokerho

text: Oulun Judokerho ry on vuonna 1966 perustettu judoseura, se on Suomen seitsemänneksi vanhin judoseura. Seura kuuluu Suomen judoliittoon. Liitto valitsi kerhon vuonna 2014 vuoden seuraksi.


title: Oulun Judokerho

text: Oulun Judokerho ry on perustettu perustamiskokouksessa Pyrinnön urheilutalolla, nykyisellä Oulun urheilutalolla, 22. tammikuuta 1966. Japanilaisista budolajeista judo tuli ensimmäisenä Ouluun.


title: Oulun Judokerho

text: Turkulainen Seppo Räty nähdään henkilönä, joka toi kyseisen kamppailulajin Ouluun. Seppo Räty alkoi vetää ensimmäisiä harjoituksia lokakuussa 1964 Pyrinnön urheilutalolla. Paikalla oli paljon lajista kiinnostuneita oululaisnuoria.


title: Oulun Judokerho

text: Vasta hailuotolaisen Matti Rantasuon aloitteesta ryhdyttiin perustamaan omaa virallista seuraa. Matti Rantasuosta tuli juuri perustetun Oulun Judokerhon ensimmäinen puheenjohtaja.


title: Regioni-luokka

text: Regioni-luokka eli Umbria-luokka oli Italian kuninkaallisen laivaston kuuden 1880- ja 1890-lukujen vaihteessa valmistetun aluksen muodostama panssarikansiristeilijäluokka.


title: Walther

text: Carl Walther GmbH Sportwaffen on vuonna 1886 perustettu saksalainen aseiden valmistaja.


title: Beretta M1935

text: Beretta M1935 on Berettan valmistama itselataava pistooli. Ase on kaikin puolin samanlainen kuin aikaisempi Beretta M1934, mutta pienempi kaliiperiltaan. Kuten M1934, myös tämä malli on varustettu rungon vasemmalla puolella olevalla varmistinvivulla.


title: Beretta M1935

text: Italian ilmavoimat ja laivasto käyttivät pistoolia laajasti, kuten myös maan poliisivoimat.


title: Umarex

text: Umarex Sportwaffen GmbH & Co. KG on vuonna 1972 perustettu saksalainen ilma-aseiden valmistaja. Yritys omistaa erittäin tunnetun saksalaisen asevalmistajan Waltherin.


title: Nathan Redmond

text: Nathan Daniel Jerome Redmond (s. 6. maaliskuuta 1994 Birmingham) on englantilainen jalkapalloilija, joka edustaa Valioliigassa pelaavaa Southamptonia. Pelipaikaltaan oikeajalkainen Redmond on oikea laitahyökkääjä.


title: Nathan Redmond

text: Redmondin kasvattajaseura on hänen kotikaupunkinsa Birmingham City. Hän debytoi seuran edustusjoukkueessa cup-peleissä kaudella 2010–2011 ja Englannin mestaruussarjassa kaudella 2011–2012. Heinäkuussa 2013 Redmond siirtyi Valioliigassa pelanneeseen Norwich Cityyn. Hän teki pääsarjadebyyttinsä elokuussa 2013 Evertonia vastaan ja avausmaalinsa samassa kuussa Southampton FC:tä vastaan. Kaudella 2013–2014, jonka päätteeksi Norwich putosi Mestaruussarjaan, Redmond teki 34 ottelussa yhden maalin. Kaudeksi 2015–2016 Norwich kuitenkin nousi takaisin Valioliigaan. Hän pelasi Norwichissa kolmen kauden aikana kaikkiaan 112 liigaottelua ja teki 12 maalia. Kesällä 2017 hän siirtyi runsaan 12 miljoonan punnan siirtosummalla Southamptoniin.


title: Nathan Redmond

text: Redmond on edustanut monia Englannin nuorisomaajoukkueita ja pelannut useissa nuorten arvokilpailuissa. Hän oli mukana vuoden 2011 alle 17-vuotiaiden MM-kilpailuissa, joissa hän pelasi kolmessa pelissä. Vuoden 2015 alle 21-vuotiaiden EM-kilpailuissa hänet valittiin kisojen tähdistöjoukkueeseen. Ensimmäisen A-maaottelunsa hän pelasi Saksaa vastaan maaliskuussa 2017.


title: Nathan Redmond

text: Henkilökohtainen


title: Enes Ünal

text: Enes Ünal (s. 10. toukokuuta 1997 Osmangazi) on turkkilainen jalkapalloilija, joka edustaa espanjalaista Villarrealia. Pelipaikaltaan oikeajalkainen Ünal on hyökkääjä. Hän kuuluu myös Turkin jalkapallomaajoukkueeseen.


title: Enes Ünal

text: Ünalin kasvattajaseura on Bursaspor. Hän pelasi seuran edustusjoukkueessa vuosina 2013-2015 35 ottelua viimeistellen neljä maalia. Heinäkuussa 2015 Ünal siirtyi Englannin valioliigan Manchester Cityn riveihin. Hänet kuitenkin lähetettiin vielä samassa kuussa kaksi kautta kestävälle lainalle Belgian Jupiler Pro Leaguen KRC Genkiin.


title: Enes Ünal

text: Ünal on edustanut monia Turkin nuorten maajoukkueita. Turkin alle 21-vuotiaiden maajoukkueessa hän debytoi vasta 16-vuotiaana syyskuussa 2013. Turkin jalkapallomaajoukkueessa Ünalin debyytti tapahtui maaliskuussa 2015 ystävyysottelussa Luxemburgia vastaan.


title: Enes Ünal

text: Myös Ünalin isä Mesut Ünal edusti jalkapallourallaan Bursasporia. Nykyisin hän toimii seuran juniorivalmentajana.


title: Puustellinmetsän joukkohauta

text: Puustellinmetsän joukkohauta oli Helsingin Suutarilan Puustellinmetsässä sijainnut sisällissodan aikainen joukkohauta. Haudasta löytyneet vainajien jäänteet siirrettiin vuonna 1971 Malmin hautausmaalle.


title: Puustellinmetsän joukkohauta

text: Sisällissodan päättymispäivänä 15. toukokuuta 1918 Tapanilassa sattui ampumavälikohtaus, jonka yhteydessä suojeluskuntalainen Karl Lindström sai surmansa. Ampujaa tai tarkkaa tapahtumankulkua ei ole saatu selville. Myös tätä seuranneiden kostotoimenpiteiden kulku on epäselvä, mutta ilmeisesti Malmin suojeluskunnan jäsenet ottivat yön ja seuraavan aamun aikana kiinni suuren joukon punakaartilaisia, jotka vietiin Malmin poliisikamarille kuulusteltavaksi. Ainakin osa kiinniotoista tapahtui summittaisesti pidättämällä Tapanilan asemalta aamujunalla töihin lähdössä olleita miehiä. Seuraavana yönä 17. toukokuuta 1918 osa kiinniotetuista marssitettiin Puustellinmetsään, jossa heidät ammuttiin ja haudattiin joukkohautaan. Teloitettujen henkilöllisyyttä ei tunneta varmuudella.


title: Puustellinmetsän joukkohauta

text: Toisen maailmansodan jälkeen paikalliset työväenjärjestöt järjestivät vuosittain muistokulkueen Tapanilan torilta hautapaikalle. Perinne loppui viimeistään 1971 kun ruumiit siirrettiin Malmin hautausmaalle. Tällöin haudasta löytyi "seitsemän kokonaista luurankoa ja lisäksi erillisiä luita".


title: Puustellinmetsän joukkohauta

text: Joukkohaudan sijaintipaikalle pystytettiin muistomerkki lokakuussa 2012. Muistomerkkiin kiinnitetty tapahtumista kertova teräslaatta varastettiin 2014, mutta löytyi myöhemmin.


title: Pyroforia

text: Pyroforia on aineen ominaisuus, jossa se syttyy itsestään alhaisessa lämpötilassa (alle 55 °C) ollessaan kosketuksissa normaalin ilman kanssa. Tavallisesti aine on hyvin hienojakoista, jotta se olisi pyroforista. Aine voi olla missä tahansa olomuodossa: kiinteä, neste tai kaasu. Suurin osa pyroforisista aineista on kiinteitä. Pyroforisia kaasuja ovat muun muassa arsiini, diboraani, fosfiini ja silaani. Kaikille näille on yhteistä se, että ne ovat hydridejä. Pyroforisia nesteitä on muun muassa hydratsiini, alkyylialumiinit, Grignardin reagenssit ja jotkin metallihydridit. Pyroforisia kiinteitä aineita ovat muun muassa fosfori, alkali-, ja maa-alkalimetallit. Monet metallit myös ovat pyroforisia, mutta niiden pitää olla hyvin hienojakoisia. Tällaisia ovat jotkin aktinoidit, köyhdytetty uraani, titaani ja sinkki.


title: Pyroforia

text: Pyroforisia aineita käytetään moottorien sytytykseen esimerkiksi raketeissa.


Suomen Sosialidemokraattisen puolueen 12. puoluekokous järjestettiin Helsingissä Koiton talolla 8.–16. joulukuuta 1919. Se oli ensimmäinen toukokuussa 1918 päättyneen sisällissodan jälkeen järjestetty SDP:n varsinainen puoluekokous, jota olivat edeltäneet marraskuun 1918 ns. Suuri Sosialidemokraattisen työväen kokous, sekä saman vuoden joulukuussa pidetty ylimääräinen puoluekokous. 12. puoluekokous muodostui Suomen työväenliikkeen kannalta käänteentekeväksi, kun omaksi puolueekseen vuotta aikaisemmin järjestäytynyt Suomen Kommunistinen Puolue yritti vallata SDP:n, siinä kuitenkaan onnistumatta. Tämän seurauksena suomalainen työväenliike jakaantui lopullisesti sosialidemokraattien ja kommunistien leireihin ja samalla myös poliittinen ja ammatillinen työväenliike erkanivat toisistaan.


title: Suomen Sosialidemokraattisen puolueen 12. puoluekokous

text: SDP:n sisäisen hajaannuksen taustat luotiin jo sisällissodan aikana keväällä 1918, kun 21 sosiaalidemokraattia antoi Väinö Tannerin, Matti Paasivuoren ja Väinö Wuolijoen johdolla julkilausuman, jossa he tuomitsivat aseellisen kapinan sosialidemokratialle vieraana ilmiönä, sekä tähdensivät järjestötyötä ja parlamentarismia työväenliikeen menettelytapoina. Porvarien kanssa tehtävää yhteistyötä vastustaneet radikaalit puolestaan perustivat syyskuussa 1918 Moskovassa Suomen Kommunistisen Puolueen, jonka jälkeen nousi esiin muun muassa kysymys siitä, kumpi puolueista oli oikeutettu viemään eteenpäin suomalaisen työväenliikkeen perintöä.


text: Joulukuun 1918 ylimääräisessä puoluekokouksessa SKP:n edustajat jäivät kuitenkin vähemmistöön ja sen edustaman vallankumouksellisuuden sijasta ehdotettiin jopa yhteistyötä porvariston suuntaan. SKP:n kannattama bolševismi määriteltiin venäläiseksi ilmiöksi, jota ei voinut soveltaa Suomen oloihin. Tammikuussa 1919 eri puolilla maata aloitettiin piirijärjestöissä valistuskampanjoita, jotta radikaalit aatteet eivät saisi enempää valtaa. SKP puolestaan kehoitti samaan aikaan työläisiä boikotoimaan maaliskuussa järjestettäviä eduskuntavaaleja. Sosialidemokraatit saivat kuitenkin 38 prosenttia äänistä ja 80 kansanedustajaa, joten pääosa työväenliikkeen kannattajista kävi lopulta vaaliuurnilla.


text: Vaalimenestyksestä huolimatta SDP:n sisälle syntyi kommunistien lisäksi kansanvaltaista sosialismia kannattanut ryhmittymä, joka kritisoi puolueen virallista linjaa muun muassa sisällissotaan liittyvissä näkemyksissä. He saivat taustatukea kommunisteilta, ja kiistat levisivät lopulta myös tulevan puoluekokouksen asialistalle. Kesän 1919 jälkeen kriittiset äänenpainot ja vallankumoukselliset näkemykset lisääntyivät entisestään. Puoluejohdon alaisuudesta irtaantui ensimmäisenä Sosialidemokraattinen nuorisoliitto ja myös joitakin työväenyhdistyksiä erotettiin syksyn aikana.


text: Yhdeksän päivää kestäneessä puoluekokouksessa oli mukana yhteensä 162 edustajaa eri puolilta maata, lisäksi puheoikeus oli puoluehallituksen ja -neuvoston jäsenillä sekä piirijärjestöjen, puoluelehtien, Sosialidemokraattisen naisliiton ja Ruotsin sosiaalidemokraattisen työväenpuolueen edustajilla. Naisliitosta kokouksessa oli mukana Mimmi Kanervo ja Ruotsin sosialidemokraateista puolestaan valtiopäiväedustaja Gustav Möller. Kokouksen puheenjohtajaksi valittiin Väinö Tanner, joka oli toiminut SDP:n johdossa jo marraskuusta 1918 lähtien. Avauspuheessaan hän tuomitsi tiukkasanaisesti aseelliseen kapinaan ryhtymisen, mutta korosti myös suomalaisen työväenliikeen uutta elinvoimaisuutta sodan voittaneen osapuolen kostotoimista huolimatta.


text: Kokouksen asialistalla olivat muun muassa kieltolaki, Ahvenanmaan kysymys sekä puolueen suhde kansainvälisen työväenliikkeen toiseen internationaaliin. Merkittävimmäksi nousi kuitenkin ns. menettelytapakysymys, jossa ratkaistiin SDP:n sitoutuminen parlamentaarisiin keinoihin ja yhteistyöhön porvarillisten puolueiden kanssa. Menettelytapavaliokunnan esitys hyväksyttiin äänin 98–54, jonka jälkeen 39 sitä vastustanutta edustajaa jätti asiasta vastalauseen. Heidän joukossaan olivat muun muassa Jaakko Enqvist, Ivar Lassy, Kaarlo Luoto, Ellen Mäkelin, Fiina Pietikäinen, Hannes Pulkkinen, Lempi Tuomi ja Sulo Vuolijoki. Vastalauseen mukaan kokouksen hyväksymät menettelytapaponnet olivat häpeällisiä ja niiden puolesta äänestäneitä syytettiin jopa Suomen työväenluokan pettämisestä. Vastalauseessa sanottiin myös, että SDP oli menettelytapakysymyksen myötä "lopullisesti poikennut siltä polulta, jota Suomen työväki oli vuodesta 1906 lähtien kulkenut."


text: Kokouksessa oli jo aikasemmin käyty yhden päivän ajan keskustelua toimittaja Kaarlo Luodon erottamisesta puolueesta. Kommunistina pidetty Luoto oli vuoden 1906 Viaporin kapinan veteraani ja "Savon Kansan" toimittaja, jonka katsottiin toiminnallaan ja kirjoituksillaan vahingoittaneen puoluetta. Hänen kiivain arvostelijansa oli erottamista esitellyt Taavi Tainio, Luodon puolestapuhujiin taas lukeutui muun muassa Sulo Wuolijoki. Hänet erotettiin lopulta puolueesta selkeällä ääntenenemmistöllä, jonka jälkeen Luoto poistettiin kokouksesta.


text: Asialistalla oli käsiteltävänä myös "Sosialistisen Aikakauslehden" päätoimittajan Ivar Lassyn erottaminen. Lehden katsottiin koko ilmestymisensä ajan sisältäneen puolueelle vahingollisia kirjoituksia ja sille vieraita kommunistisia ajatuksia. Lassya ei kuitenkaan erotettu, koska yhden henkilön erottamisen ei katsottu olevan riittävä toimenpide radikaalien ajatusten kitkemiseksi. Sen sijaan puoluetoimikunta velvoitettiin jatkossa valvomaan puolueen yhtenäisyyttä uhkaavien tahojen toimintaa ja tarpeen vaatiessa ehdottamaan heidän erottamistaan puoluehallitukselle.


text: SDP:n puoluejohtaksi kokouksessa valittiin edelleen Väinö Tanner, varapuheenjohtajaksi Väinö Salovaara ja puoluesihteeriksi Taavi Tainio. Puoluetoimikuntaan äänestettiin Kaarlo Harvala, J. W. Keto ja K. H. Wiik sekä ruotsinkielisten edustajana Julius Sundberg. Varajäseniksi valittiin Mikko Ampuja, Väinö Hakkila, Matti Paasivuori, Yrjö Räisänen ja Hilda Seppälä.


text: Oppositioon jääneet SDP:n jäsenet jättivät kokouksen jälkeen puolueen joko vapaaehtoisesti tai väkipakolla, kun hyväksytty sääntömuutos velvoitti jokaisen piirin ja puolueosaston rekisteröitymään uuden yhdistyslain puitteissa. Puoluetoiminnan osalta kahtiajako konkretisoitui Suomen Sosialistisen Työväenpuolueen perustamiseen toukokuussa 1920. Uusi Suomessa toimiva puolue oli välttämätön, koska aikaisemmin Moskovassa perustettu SKP oli kielletty.


text: 12. puoluekokouksen päätösten johdosta suomalaisen työväenliikkeen hajaannus sinetöityi varsinaisen puoluetoiminnan lisäksi myös kaikilla muilla tahoilla; nuoriso-, nais-, ammattiyhdistys-, ja urheilutoiminnassa. Ammattiyhdistysliikkeen SDP menettikäytännössä lähes kokonaan, kun kommunistit ja vasemmistososialistit saivat enemmistön vuonna 1907 perustetussa Suomen Ammattijärjestössa sen toiminnan uudelleenkäynnistämisen yhteydessä. Sosialidemokraattien vankimmiksi tukijoiksi jäivät vuonna 1918 hyväksytyn torpparilain myötä itsenäistyneet torpparit, kunnalliset virkamiehet sekä osuustoimintaliikkeen aktiivit.


text: Puoluekokous heijastui myös poliitikkojen henkilökohtaisiin suhteisiin, esimerkiksi Väinö Tanner joutui sen johdosta loppuelämäkseen Neuvosto-Venäjän ja myöhemmän Neuvostoliiton epäsuosioon.


title: Eläinten navigaatio

text: Eläinten navigointi tarkoittaa useiden eläinten kykyä löytää tiensä perille ilman karttoja tai apuvälineitä. Useat linnut, kuten lapintiira, sekä monet hyönteis- ja kalalajit liikkuvat pesimäalueidensa välillä tuhansia kilometrejä, ja monet muut lajit osaavat navigoida sujuvasti lyhyempiä välimatkoja.


title: Eläinten navigaatio

text: Ilmiötä, jossa eläin löytää perille tietämästään sijainnista käyttäen apunaan ainoastaan tietoa nopeudestaan ja kulkusuunnastaan, ehdotti Charles Darwin vuonna 1873 mahdollisena suunnistamismekanismina. 1900-luvulla Karl von Frisch osoitti, että eräät mehiläiset osaavat suunnistaa auringon, taivaan polarisaatiokuvion ja maan magneettikentän avulla; näistä aurinko on ensisijainen, jos se on nähtävissä. William Tinsley Keeton osoitti että kirjekyyhkyt pystyvät samalla tavoin hyödyntämään useita navigaatiovihjeitä, esimerkiksi aurinkoa, maan magneettikenttää, hajuja ja ympäristön ulkomuotoa. Ronald Lockley osoitti, että eräs pieni merilintulaji, pikkuliitäjä, osaa määritellä sijaintinsa ja lentää kotiinsa täydellä vauhdilla, kun se päästetään vapaaksi kaukana kotoaan, kunhan vain joko aurinko tai tähdet ovat nähtävissä.


title: Eläinten navigaatio

text: Villieläinten kykyyn suunnistaa saattavat vaikuttaa haitallisesti monet ihmisten aikaansaamat tekijät. Esimerkiksi hyönteismyrkkyjen on osoitettu mahdollisesti haittaavan mehiläisten navigointia, ja valot voivat haitata kilpikonnien navigointia.


title: Konsta Talvio

text: Antti Konstantin (Konsta) Talvio, sukunimi aik. "Wahlberg" (5. kesäkuuta 1892 Mäntsälä – 9. elokuuta 1970 Hyvinkää) oli suomalainen maanviljelijä ja Sosialistisen työväen ja pienviljelijöiden eduskuntaryhmän sekä Suomen kansan demokraattisen liiton kansanedustaja.


title: Konsta Talvio

text: Talvion vanhemmat olivat torppari Antti Wahlberg ja Amanda Maria Siiranen. Hän kävi kansakoulun ja oli torpparina ja myöhemmin maanviljelijänä Mäntsälässä. Talvio oli vankilassa poliittisista syistä 1918–1920 ja 1930–1933. Hänet erotettiin 1930 eduskunnasta ns. kommunistilakien nojalla ja tuomittiin valtiopetoksen valmistelusta Tammisaaren pakkotyölaitokseen.


title: Konsta Talvio

text: Talvio oli Sosialistisen työväen ja pienviljelijöiden eduskuntaryhmän kansanedustajana 1929–1930 ja Suomen kansan demokraattisen liiton kansanedustajana 1945–1948 edustaen Uudenmaan läänin vaalipiiriä. Talvio oli myös Mäntsälän kunnanvaltuuston jäsenenä ja hän kuului Suomen kommunistisen puolueen keskuskomiteaan ja Uudenmaan piiritoimikuntaan sekä toimi Suomen kansan demokraattisen liiton liittoneuvoston puheenjohtajana.


title: Konsta Talvio

text: Talvio oli naimisissa vuodesta 1920 Maria Vilhelmina Koskisen (entinen Sinisalo) kanssa.


title: Vladimir Andrejev (koripalloilija)

text: Vladimir Georgijevitš Andrejev (, s. 14. heinäkuuta 1945 Astrahan, Venäjän SFNT) on kilpauransa päättänyt, Neuvostoliittoa edustanut koripalloilija.


title: Vladimir Andrejev (koripalloilija)

text: Andrejev saavutti Neuvostoliiton joukkueessa olympiapronssia Méxicossa 1968 ja MM-kilpailuissa kultaa vuonna 1967 sekä pronssia 1970. Euroopan mestaruuden Andrejev voitti vuosina 1967, 1969 ja 1971.


title: Kaarlo Varho

text: Karl (Kaarlo) Eugen Varho (2. maaliskuuta 1877 Pori – 4. tammikuuta 1933 Pori) oli suomalainen suutari ja Sosialistisen työväen ja pienviljelijöiden eduskuntaryhmän kansanedustaja.


title: Kaarlo Varho

text: Varhon vanhemmat olivat suutari Karl Johan Fjällman ja Edla Sofia Nordlund. Hän toimi suutarina Porissa. Varho oli vankilassa poliittisista syistä 1918 ja 1930–1932. Hänet erotettiin 1930 eduskunnasta ns. kommunistilakien nojalla ja tuomittiin valtiopetoksen valmistelusta Tammisaaren pakkotyölaitokseen.


title: Kaarlo Varho

text: Varho oli Sosialistisen työväen ja pienviljelijöiden eduskuntaryhmän kansanedustajana 1926–1927 edustaen Turun läänin pohjoista vaalipiiriä. Hän tuli eduskuntaan helmikuun alussa 1926 Svantte Vuorion tilalle. Varho oli myös Porin kaupunginvaltuuston jäsenenä ja hän kuului Osuusliike Kansan johtokuntaan.


title: Kaarlo Varho

text: Varho oli naimisissa vuodesta 1900 Vendla Sofia Rudenbergin kanssa.


title: Juri Selihov

text: Juri Gennаdjevitš Selihov (, s. 22. tammikuuta 1943 Kupino, Venäjän SFNT, Neuvostoliitto) on kilpauransa päättänyt venäläinen koripallovalmentaja ja Neuvostoliittoa edustanut koripalloilija.


title: Juri Selihov

text: Selihov saavutti pelaajana Neuvostoliiton joukkueessa olympiapronssia Méxicossa 1968, maailmanmestaruuden vuonna 1967 ja Euroopan mestaruuden vuonna 1967.


title: Juri Selihov

text: Valmentajana Selihov johti Venäjän EM-hopealle Saksassa 1993.


title: Svantte Vuorio

text: Svantte Ferdinand Vuorio (18. elokuuta 1890 Huittinen – 17. tammikuuta 1971 Huittinen) oli suomalainen maanviljelijä ja Sosialistisen työväen ja pienviljelijöiden eduskuntaryhmän kansanedustaja.


title: Svantte Vuorio

text: Vuorion vanhemmat olivat maanviljelijä Kustaa Ferdinand Vuorio ja Anna Sofia Matintytär. Hän kävi kansakoulun ja kauppakoulun ja toimi ensin A. Ahlströmin konttoristina Noormarkussa ja sitten maanviljelijänä Huittisissa.


title: Svantte Vuorio

text: Vuorio oli Sosialistisen työväen ja pienviljelijöiden eduskuntaryhmän kansanedustajana 1924–1925 edustaen Turun läänin pohjoista vaalipiiriä. Hän sai joulukuun alussa 1925 vapautuksen edustajantoimesta sairauden vuoksi ja hänen tilalleen eduskuntaan tuli helmikuussa 1926 Kaarlo Varho. Vuorio oli myös Huittisten kunnanvaltuuston jäsenenä.


title: Svantte Vuorio

text: Vuorio oli naimisissa vuodesta 1919 Hilda Maria Tammisen kanssa.


title: Taavi Pitkänen

text: Taavetti (Taavi) Pitkänen (5. helmikuuta 1892 Kuopion maalaiskunta – 10. maaliskuuta 1929 Iisalmi) oli suomalainen suutari ja Sosialistisen työväen ja pienviljelijöiden eduskuntaryhmän kansanedustaja.


title: Taavi Pitkänen

text: Pitkäsen vanhemmat olivat itsellinen Petter Pitkänen ja Anna Maria Parviainen. Hän toimi suutarina Iisalmessa.


title: Taavi Pitkänen

text: Pitkänen oli Sosialistisen työväen ja pienviljelijöiden eduskuntaryhmän kansanedustajana huhtikuun lopulta syyskuun alkuun 1927 edustaen Kuopion läänin läntistä vaalipiiriä. Hän tuli eduskuntaan huhtikuussa 1927 kuolleen Juho Komulaisen tilalle. Pitkänen oli myös Iisalmen kaupunginvaltuuston jäsenenä.


title: Taavi Pitkänen

text: Pitkänen oli naimisissa vuodesta 1915 Iida Liisa Miettisen kanssa.


title: Modestas Paulauskas

text: Modestas Paulauskas (, s. 19. maaliskuuta 1945 Kretinga, Liettuan SNT) on liettualainen kilpauransa päättänyt koripallovalmentaja ja Neuvostoliittoa edustanut koripalloilija.


title: Modestas Paulauskas

text: Paulauskas saavutti Neuvostoliiton joukkueessa kesäolympialaisista kultaa Münchenissä 1972 ja pronssia Méxicossa 1968, MM-kilpailuista kultaa vuosina 1967 ja 1974 sekä pronssia 1970 ja EM-kilpailuista kultaa vuosina 1965, 1967, 1969 ja 1971 sekä pronssia vuonna 1973. Hänet valittiin vuoden 1965 EM-kilpailujen arvokkaimmaksi pelaajaksi.


title: Harald Kanepi

text: Harald Kanepi, (vuoteen 1935 Harald-Friedrich Konopinski, 21. helmikuuta 1921, Tallinna – heinäkuu 1975, Uhta, Komi) oli virolainen nyrkkeilijä.


title: Harald Kanepi

text: Harald Kanepi aloitti nyrkkeilynsä Tallinna Nyrkkelyklubissa () vuonna 1935 valmentajanaan Nigul Maatsoo. Hän nyrkkeili kevyessä sarjassa eli sarjassa alle 61,2 kg. Hän saavutti Viron mestaruuskisoissa hopeaa vuonna 1938 ja seuraavana vuonna hänestä tuli Viron mestari. Hän osallistui samana vuonna Dublinissä EM-kisoihin ja saavutti kisoissa hopeaa. Ensimmäisessä ottelussa hän voitti isäntämaan Irlannin Patrick Gernonin, ja välierässä voitto tuli Belgian Staf Jacobsista. Finaalissa Kanepi koki tappion Saksan Herbert Nürnbergille, joka näin uusi mestaruutensa. Seuraavana vuonna Kanepi otti vielä Viron mestaruuden ylemmässä eli sarjassa alle 66,7 kg.


title: Harald Kanepi

text: Maailmansodan aikaan Neuvostoliiton vallattua Viron Kanepi saavutti sen jälkeen Neuvosto-Viron mestaruuden vuonna 1941 sarjassa alle 66.7 kg. Sodan jälkeen vuonna 1945 hän saavutti Neuvostoliiton mestaruuskisojen hopeaa sarjassa 61,2 kg ja joukkuekilpailun pronssia Tallinna Dünamon joukkueessa.


title: Harald Kanepi

text: Lokakuussa 1945 Kanepi kuitenkin vangittiin ja tuomittiin helmikuussa 1946 10 vuodeksi vankeuteen ja olemaan seuraavat viisi vuotta karkotettuna Virosta. Kanepi joutui näin vankeuteen Pohjois-Venäjälle Vorkutaan Komin alueelle. Siellä ollessaan hänestä tuli Komin ANST:n nyrkkeilymestari.


title: Harald Kanepi

text: Harald Kanepin veljenpojan tytär on virolainen huipputennispelaaja Kaia Kanepi


title: Aukusti Mäenpää

text: Onni Aukusti Mäenpää (5. tammikuuta 1891 Soini – 1933 Neuvosto-Karjala) oli suomalainen suutari, toimitsija ja Sosialistisen työväen ja pienviljelijöiden eduskuntaryhmän kansanedustaja.


title: Aukusti Mäenpää

text: Mäenpään vanhemmat olivat torppari Kristian Mäenpää ja Maria Vilhelmina Pohjoismäki . Hän oli aluksi työmiehenä ja suutarina. Vuonna 1917 Mäenpää toimi lakkomiliisinä ja Suomen sisällissodan jälkeen hän oleskeli Ruotsissa 1918–1920. Hän toimi työväen sanomalehtien kirjeenvaihtajana Kokkolassa vuodesta 1920 alkaen ja oli sitten Suomen kuljetustyöväen liiton puheenjohtajana 1926. Mäenpää kyyditettiin Neuvostoliittoon Lapuan liikkeen toimesta 1930. Hän oli sitten ammattiliiton edustajana Vilkan metsätyöpunktilla Petroskoissa vuonna 1933. Mäenpää vilustui keväällä 1933 uittotöissä ollessaan sairastuen niin pahoin että kuoli myöhemmin samana vuonna.


title: Aukusti Mäenpää

text: Mäenpää oli Sosialistisen työväen ja pienviljelijöiden eduskuntaryhmän kansanedustajana maaliskuun alusta lokakuun alkuun 1930 edustaen Vaasan läänin pohjoista vaalipiiriä. Hän tuli eduskuntaan vankilaan joutuneen Väinö Kallion tilalle. Mäenpää kuului myös Pohjolan ammatillisen piirijärjestön piirineuvostoon.


title: Aukusti Mäenpää

text: Mäenpää oli naimisissa vuodesta 1926 Hilja Dagmar Pirttimäen kanssa.


title: Patrulli

text: Patrulli on yleensä määrätylle alueelle vartio- tai valvontatehtäviä hoitamaan määrättävä sotilasyksikkö. Se on kulkuvartio, jossa on johtajan lisäksi yleensä vain muutama sotilas.


title: Mitra (albumi)

text: Mitra on Suomen "Idolsin" seitsemännen tuotantokauden voittaneen Mitra Kaislarannan esikoisalbumi, joka julkaistiin 21. elokuuta 2015. Albumin on tuottanut Jukka Immonen. Albumin paras sijoitus Suomen virallisella albumilistalla oli 12. sija, jonka se saavutti ensimmäisellä listaviikollaan. Yhteensä se oli listalla viisi viikkoa.


title: Mitra (albumi)

text: Albumin ensimmäinen single ”Äkkisyvää” julkaistiin Idols-finaalin jälkeen joulukuussa 2013. Seuraava single ”Kukka kaipaa valoa” julkaistiin vasta tammikuussa 2015 ja se saavutti kohtalaisen menestyksen nousten kahdeksi viikoksi kymmenenneksi soitetuimmaksi radiokappaleeksi. Albumilta on julkaistu myös single ”Jotain pysyvää” toukokuussa 2015.


title: Quentin Patrick

text: Quentin Patrick [pätrik] on sekä Hugh C. Wheelerin että Richard Wilson Webbin käyttämä kirjailijanimimerkki, jonka nimissä julkaistiin salapoliisiromaaneja, jotka kuuluvat klassisen dekkaritradition piiriin. Niitä on käännetty runsaasti suomen kielelle. Niiden tunnettuja sankarihahmoja ovat ainakin tohtori Westlake ja tämän tytär Dawn, etsivä Timothy Trant ja ohjaaja Peter Duluth. Viimeksi mainitun välityksellä teokset ovat vaikuttaneet Broadwayn ja Hollywoodin maailmaan.


title: Kaisa Jaakkola

text: Kaisa Jaakkola (o.s. Piippo, s. 2. kesäkuuta 1982 Kajaani) on suomalainen tietokirjailija.


title: Kaisa Jaakkola

text: Jaakkola on valmistunut tietojohtamisen diplomi-insinööriksi Tampereen teknillisestä yliopistosta vuonna 2007. Hän toimii työhyvinvoinnin luennoitsijana, tietokirjailijana sekä ravinto- ja hyvinvointivalmentajana. Hän omistaa miehensä kanssa Optimal Performance Oy -hyvinvointivalmennusyrityksen.


title: Mr. Gimmick

text: Mr. Gimmick on Authentic Entertainment kehittämä ja Sunsoftin vuonna 1992 julkaisema tasohyppelypeli. Peli julkaistiin tammikuussa 1992 Japanissa, ja toukokuussa 1993 Euroopassa ainoastaan Skandinavian alueella. Peliä suunniteltiin julkaistavaksi myös Yhdysvalloissa, mutta sitä ei koskaan tapahtunut.


title: Mr. Gimmick

text: Peli ei myynyt hyvin Skandinaviassa, ja harvinaisuutensa vuoksi nykypäivänä retropelikeräilijöiden keskuudessa pelistä maksetaan jopa useita satoja euroja.


title: Mr. Gimmick

text: Pelin päähenkilö on Mary-niminen tyttö, joka saa isältään syntymäpäivälahjaksi Gimmick-nimisen lelun. Mary ihastuu lelusta täysin, ja leikkii sillä koko päivän. Maryn mentyä nukkumaan hän asettaa Gimmickin yksityispaikalle kaapin päälle. Maryn muut lelut tulevat mustasukkaiseksi Gimmickille, ja yöllä he päättävät kaapata Maryn mystiseen lelumaailmaan. Gimmick herää unestaan, ja lähtee pelastamaan omistajaansa.


title: Joseph Schooling

text: Joseph Isaac Schooling (s. 16. kesäkuuta 1995 Singapore) on singaporelainen uinnin MM-mitalisti ja Aasian kisojen voittaja, sekä myös kotimaansa ensimmäinen olympiavoittaja.


title: Joseph Schooling

text: Schooling saavutti Glasgow’n Kansainyhteisön kisoissa 2014 hopeaa 100 metrin perhosuinnissa ajalla 51,69. Saman vuoden Aasian kisoissa Incheonissa hän voitti 100 metrin perhosuinnin ajalla 51,76 sekä sai hopeaa 50 metrin perhosuinnissa ja pronssia 200 metrin perhosuinnissa.


title: Joseph Schooling

text: Schooling saavutti Kazanin MM-kilpailuissa 2015 pronssia 100 metrin perhosuinnissa ajalla 50,96. Lisäksi hän oli seitsemäs 50 metrin perhosuinnissa. Rio de Janeiron olympialaisissa 2016 Schooling voitti kultaa 100 metrin perhosuinnissa ajalla 50,39. Budapestin MM-kilpailuissa 2017 hän sai 100 metrin perhosuinnissa pronssia ajalla 50,83 ja sijoittui 50 metrin perhosuinnissa viidenneksi. Jakartan Aasian kisoissa 2018 hän saavutti kultaa 50 ja 100 metrin perhosuinneissa sekä pronssia 4 × 100 ja 4 × 200 metrin vapaauintiviesteissä.


title: China Securities Finance Corporation

text: China Securities Finance Corporation on vuonna 2011 perustettu Kiinan keskuspankin rahoittama valtio-omisteinen instituutio. Sen tehtävänä on ollut välittää lainoja osakevälittäjille, jotka lainaavat rahaa edelleen eteenpäin tavallisille kiinalaisille. Kiinan osakkeiden arvon lähdettyä jyrkkään laskuun heinäkuussa 2015 se on ostanut osakkeita myös suoraan markkinoilta keskuspankilta saamillaan varoilla laskun hillitsemiseksi. Instituution johdossa toimii Nie Qingping ja sillä on noin 70 työntekijää.


title: China Securities Finance Corporation

text: China Securities Finance Corporation perustettiin vuonna 2011 Kiinan valtioneuvoston ja finanssivalvoja China Securities Regulatory Commissionin eli CSRC:n hyväksynnällä. Sen oli tarkoitus tukea vuonna 2010 aloitettua pilottihanketta, jolla Kiinan mannermaan arvopaperien välitysliikkeiden sallittiin osallistua arvopaperien kauppaan lainarahalla. Tällaista kauppaa tapahtui pienimuotoisesti epävirallisesti jo ennen vuotta 2010, mutta vasta pilottihankkeen myötä siitä tuli virallista. Sijoittajat saattoivat näin ottaa lainarahaa välitysliikkeiltä ja sijoittaa rahat arvopapereihin. Lainan vakuutena ovat sijoituksella saadut arvopaperit. Sijoittajan täytyy myös tehdä talletus, joka on aluksi yhtä suuri kuin sijoitukseen otetun rahan summa. Jos arvopaperien arvo tippuu tämän summan alle, sijoittajan täytyy tajota lisää vakuuksia. Jos sijoittaja ei tähän pysty, velkoja voi myydä vakuutena olleet osakkeet. Toiminnan vaarana on paniikkimyyntien lauekaminen, jotka painavat kursseja alas ja vähentävät velallisten vakuuksien arvoa entisestään.


title: China Securities Finance Corporation

text: Hankkeen alkuvaiheessa sijoittajilla tuli olla auki ollut tili vähintään 18 kuukauden ajan rekisteröidyssä arvopaperiyhtiössä, jonne sijoitettuna tuli olla osakkeita ja/tai käteistä vähintään 500 000:n renminbin edestä. Vuonna 2013 CSRC laski vaadittua tilin aukioloaikaa kuuteen kuukauteen ja perui ohjeistuksensa koskien vähimmäistalletuksen määrää. Välittäjät tulkitsivan tämän siten, että vähimmäismäärät saatettiin asettaa vapaasti. Nykyisin välitysliikkeet saavat rahansa esimerkiksi myymällä osakkeitaan, mutta myös China Securities Finance Corporationilta, joka harjoittaa tämän toiminnan lisäksi myös arvopaperilainausta. Pörssikurssit lähtivät jyrkkään laskuun heinäkuussa 2015. China Securities Finance Corporationin tehtäväksi tuli ostaa osakkeita markkinoilta keskuspankin varoilla. Tätä tarkoitusta varten sen käyttöön annettiin joidenkin lähteiden mukaan 2,5-3 triljoonaa renminbiä, eli noin 483 miljardia Yhdysvaltain dollaria. Se sai myös noin 100 miljardia renminbiä useilta eri Kiinan pankeilta ja se voi vielä hakea lisää rahaa 322 miljardin dollarin edestä. Se on sittemmin sijoittanut rahojaan etenkin markkina-arvoltaan suuriin yrityksiin ja etenkin rautateihin.


title: Kuperjanovin jalkaväkipataljoona

text:
Kuperjanovin jalkaväkipataljoona on Viron puolustusvoimiin eli Kaitseväen maavoimiin kuuluva jalkaväkipataljoona, jonka sijaintipaikka on Taaran varuskunnassa Võrussa. Kooltaan se on yksi Viron suurimmista pataljoonista. Sen pääasiallinen tehtävä on kouluttaa varusmiehistä reserviläisiä. Rauhanaikana se muodostaa yhdessä tukipataljoonan kanssa maavoimien eli Maaväen 2. jalkaväkiprikaatin.
Perinteikkään jalkaväkipataljoonan sotilaat tunnetaan kuperjanovilaisina (). Sitä pidetään korkeatasoisena joukkoyksikkönä, jolla on erityinen yhteishenki. Viron vapaussodan sankari luutnantti Julius Kuperjanov perusti sissipataljoonan joulun alla 1918 ja kaatui pari kuukautta myöhemmin sen komentajana. Kunniakkaan maineensa pataljoona sai Etelä-Viron vapauttajana ja vapaussodan eliittijoukkona, mikä samalla koitui sen kohtaloksi, kun lähes ensi töikseen neuvostomiehittäjät lakkauttivat sen 21. kesäkuuta 1940. Pataljoona perustettiin uudelleen 18. maaliskuuta 1992 Viron palautettua itsenäisyytensä.


title: Kuperjanovin jalkaväkipataljoona

text: Pataljoonan komentajana toimii everstiluutnantti Hando Tõevere.


title: Kuperjanovin jalkaväkipataljoona

text: Pataljoona kouluttaa jalkaväen yksiköitä ja antaa aliupseerikoulutusta. Näin ollen pataljoonan koko on rauhanaikanakin 75 prosenttia sodanaikaisesta kokoonpanosta.


title: Kuperjanovin jalkaväkipataljoona

text: Rauhanajan koostumukseen kuuluvat:


title: Kuperjanovin jalkaväkipataljoona

text: Pataljoona toimii Võrun historiallisessa Taaran varuskunnassa osoitteessa Kose tee 3a. Samassa paikassa sijaitsi ennen toista maailmansotaa Viron armeijan 7. jalkaväkirykmentti. Alueella on kolme sotaa edeltävältä ajalta periytyvää, sittemmin modernisoitua ja kunnostettua, kaksikerroksista kasarmirakennusta, joihin mahtuu 800–1 000 varusmiestä.


title: Kuperjanovin jalkaväkipataljoona

text: Vaikka joukkoyksikkö on aina tunnettu Kuperjanovin pataljoonana ja kuperjanovilaisina, sen virallinen nimimuoto on vaihdellut historian aikana seuraavasti:


title: Taistelutantereentie

text: Taistelutantereentie () on museotie Vöyrillä, entisen Oravaisten kunnan alueella. Liikenneviraston museotiekokoelmassa se edustaa 1600–1700-luvun tieverkon rakentumista ja on osa historiallista Pohjanmaan rantatietä. Taistelutantereentien museoimisen oleellisena perusteena oli kuitenkin Suomen sodan Oravaisten taistelu 14. syyskuuta 1808. Tie kulkee Oravaisten taistelukentän läpi ja tien ympäristössä on taisteluun liittyviä muistomerkkejä.


title: Taistelutantereentie

text: Oravaisten taistelutanner ja Taistelutantereentie sisältyvät Museoviraston inventoimiin valtakunnallisesti merkittäviin rakennettuihin kulttuuriympäristöihin. Tiestä tuli museotie 1982.


title: Taistelutantereentie

text: Taistelutantereentien eli yhdystien 17861 etäisyys Vaasasta on noin 50 kilometriä. Tien eteläpää erkanee valtatie 8:sta ja sen pohjoispää liittyy Oravaisten katuverkkoon Öyrintiehen. Tien pituus on 2,8 kilometriä. Museotien eteläpää on sorapintainen noin 2 kilometrin matkalta ja pohjoispää on päällystetty pehmeällä asfaltilla. Soratien leveys on noin 5 metriä ja asfaltoidun pohjoispään 6 metriä.


title: Taistelutantereentie

text: Tien nimi oli aikaisemmin Minnesstodsintie (), nimi johtuu Oravaisten taistelun muistoksi pystytetystä obeliskimaisesta muistopatsaasta, Minnesstodista ().


title: Taistelutantereentie

text: Tie jakaantuu maisemallisesti ja museaalisesti erilaisiin jaksoihin. Taistelutantereentien eteläpäässä valtatie 8:n liittymässä on 1950-luvulta peräisin olevaa tietä ja turkistarharakennuksia. Taistelukentän alue on avointa latojen täplittämää peltomaisemaa, jonka läpi virtaa Fjärdsbäcken-niminen mereen laskeva puro. Taistelukentän pohjoisreunalla kohoaa korkea Karlsbergetin kallio, jonka laelle vuonna 1893 pystytettiin korkea Oravaisten taistelun muistomerkki. Muistomerkistä pohjoiseen museotietä rajaa metsä ja asutus. Tien varressa on suuri siirtolohkare, joka on nimetty Lotta Svärdin muistokiveksi. Tiejaksolla Fjärdsbäckenin peltoaukealta Lotta Svärdin kivelle on museotie säilyttänyt parhaiten alkuperäisen linjauksensa ja tasausviivansa, vertailu on tehty nykytilan ja vuonna 1808 tehtyjen taistelukarttojen välillä. Metsäjakson jälkeen tie muuttuu taajaman reuna-alueen kaduksi.


title: Taistelutantereentie

text: Taistelutantereentie kulkee läpi taistelukentän. Oravaisten taistelu käytiin 14. syyskuuta 1808. Sitä pidetään Suomen sodan verisempänä taisteluna ja sodan käännekohtana, jonka seurauksena Suomi siirtyi Venäjän keisarikunnan osaksi. Maankohoamisesta johtuen maisema on muuttunut suuresti runsaassa 200 vuodessa.


title: Taistelutantereentie

text: Jaakko Teitin vuonna 1556 laatimassa Suomen ensimmäisessä tieluettelossa Pohjanmaan rantatie ulottui yleisenä tienä Korsholmaan. Aikaisemmista maininnoista on päätelty, että Pohjanlahden ympäri Tukholmaan on päässyt talvireittiä jo 1400-luvulla ja jonkun tasoinen kesäreitti on ollut 1500-luvulla. Pohjanlahden rannikolle perustettiin uusia kaupunkeja 1600-luvun alusta lähtien ja syntyi tarve vakinaistaa kulkuyhteydet. Rantatie parannettiin kuuden kyynärän eli 3,4–4 metrin levyiseksi 1618-1620 välisenä aikana. Postin kuljetus Suomessa alkoi 1638, aluksi Kyrönkankaan tiellä ja myöhemmin Pohjanmaan rantatiellä 1640-luvulla. Rantatie kunnostettiin kärryillä ajettavaksi vuoteen 1668 mennessä, tämä koski osuutta Korsholmasta Ouluun. Vuonna 1734 säädettiin laki, jonka mukaan yleisten maanteiden tuli olla kymmenen kyynärää eli noin kuusi metriä leveitä.


title: Taistelutantereentie

text: Pohjanmaan teiden parantaminen 1500-luvun lopusta lukien oli perusteltua myös Ruotsin muuttuneiden sotilastarpeiden takia.


title: Taistelutantereentie

text: Valtatie 8:n reitti kulki Taistelutantereentien kautta vuodesta 1938, kunnes vuonna 1955 valmistuneen tienoikaisun johdosta siitä tuli III luokan kylätie ja vuonna 1962 paikallistie.


title: Incirlikin lentotukikohta

text: Incirlikin lentotukikohta () on lentotukikohta İncirlikin lähellä Etelä-Turkissa. Tukikohta sijaitsee kahdeksan kilometriä itään Adanasta, Turkin viidenneksi suurimmasta kaupungista. Lentotukikohtaa käyttävät enimmäkseen Yhdysvaltain ilmavoimat ja Turkin ilmavoimat, harvemmin myös Britannian kuninkaalliset ilmavoimat.


title: Incirlikin lentotukikohta

text: Yhdysvallat on käyttänyt lentotukikohtaa Persianlahden sodan aikana vuonna 1990 ja Afganistanin sodan alkupuolella vuonna 2001. Vuodesta 2015 eteenpäin Turkin ilmavoimat on tehnyt ilmaiskuja Isis-järjestöä vastaan Incirlikistä käsin.


title: E1cB-reaktio

text: E1cB-reaktio on eliminaatioreaktion tyyppi, jossa välivaiheena on karbanionin muodostuminen. Reaktio tapahtuu emäksisissä olosuhteissa myös silloin kuin molekyylin lähtevä ryhmä on huono, esimerkiksi hydroksidi- tai alkoksidi-ioni, ja molekyylissä on ryhmä, joka stabiloi karbanionia. E1cb-reaktion nimi tuleen sanoista elimination, unimolecular ja conjugate base (unimolekulaarinen eliminaatio, konjugaattiemäs).


title: E1cB-reaktio

text: E1cB-reaktiot tapahtuvat molekyyleille, joissa on jokin lähtevä ryhmä. Lähtevä ryhmä voi olla hyvä esimerkiksi halogenidi- tai sulfonaatti-ioni tai huono kuten hydroksi- tai alkoksidi-ionit. Reaktion edellytyksenä on, että lähtevään ryhmään nähden α-asemassa on hapan protoni ja β-asemassa on negatiivista karbanionia stabiloiva elektroneja puoleensavetävä ryhmä kuten karbonyyli-, nitro- tai aromaattinen ryhmä. Emäksenä reaktiossa toimivat sekä heikot että vahvat emäkset. E1cB-reaktion mekanismi on kaksivaiheinen. Ensimmäisesstä vaiheessa emäs ottaa molekyyliltä vastaan lähtevään ryhmään nähden α-asemassa olevan protonin, jolloin muodostuu karbanioni. β-asemassa oleva stabiloiva ryhmä stabiloi karbanionia konjugoitumalla, esimerkiksi karbonyyliyhdisteistä muodostuu enolaatti-ioni. Seuraavassa vaiheessa lähtevä ryhmä irtoaa muodostaen kaksoissidoksen. Esimerkiksi aldolikondensaation viimeinen vaihe on E1cB-reaktio.


title: E1cB-reaktio

text:
E1cB-reaktion reaktionopeus ja reaktion kertaluku riippuu muodostuvan karbanionin stabiilisuudesta. Usein karbanionin muodostuminen on reaktion hitain eli reaktionopeutta rajoittava vaihe ja lähtevän ryhmän poistuminen on nopea vaihe. Kuvan esimerkkitapauksen nopeusvakio protonin luovuttamiselle eli karbanionin muodostavalle reaktiolle on k ja tälle käänteiselle reaktiolle, jossa karbanionista muodostuu takaisen lähtöaine nopeusvakio on k. Lähtevän ryhmän poistumiselle ja kaksoissidoksen muodostumiselle nopeusvakio on k.
Nyt reaktion nopeuslaki on muotoa


title: E1cB-reaktio

text: Nyt voidaan erottaa kolme eri tapausta.


title: Sewall Wright

text: Sewall Green Wright (21. joulukuuta 1889 – 3. maaliskuuta 1988) oli yhdysvaltalainen perinnöllisyystieteilijä, joka tunnetaan vaikutusvaltaisesta työstä evoluutioteorian ja polkuanalyysin parissa. Hän oli Ronald Fisherin ja J. B. S. Haldanen ohella yksi populaatiogenetiikan perustajista. Tämä oli merkittävä askel perinnöllisyystieteen ja evoluution yhdistävän synteettisen evoluutioteorian kehityksessä. Hän löysi sisäsiittoisuuskertoimen ja menetelmiä, joilla se voidaan laskea puhdasrotuisissa eläimissä. Hän laajensi työtään populaatioihin ja laski kuinka paljon sisäsiittoisuutta oli populaatioiden jäsenten keskuudessa satunnaisen geneettisen ajautumisen seurauksena. Fisherin kanssa hän kehitti menetelmiä, joilla voidaan laskea populaatioissa olevien geenifrekvenssien jakaumat, jotka johtuvat luonnonvalinnan, mutaation, migraation ja geneettisen ajautumisen vuorovaikutuksesta. Wright teki myös merkittäviä edistyksiä nisäkkäitä tutkivassa ja biokemiallisessa perinnöllisyystieteessä.


title: Vuokšjärvi

text: Vuokšjärvi (myös "Vokšajärvi", ) on entinen kylä Karjalan tasavallan Kemin piirin Kuuseman kunnassa Venäjällä. Se sijaitsi samannimisen järven rannalla 35 kilometriä Kuusemasta linnuntietä länteen.


title: Vuokšjärvi

text: Seudun asutus on saanut alkunsa Vienan Kemin volostista vuonna 1723 mainitusta Ruokojärven (ven. "Rogozero") kylästä. 1800- ja 1900-lukujen vaihteessa Vuokšjärven ja Rudometovon kylät sekä Kokoran ("Kokorino") ja Ruokojärven uudiskylät muodostivat Ruokojärven kyläkunnan, joka kuului Ponkaman volostiin, mutta Paanajärven seurakuntaan. Vuonna 1905 kyläkunnassa oli 220 ja Vuokšjärvellä 97 asukasta.


title: Vuokšjärvi

text: Neuvostoaikana kylistä muodostettiin aluksi Kemijoen ja sittemmin Kemin piiriin kuulunut Vuokšjärven kyläneuvosto. Vuonna 1933 kyläneuvostossa oli 301 asukasta, joista lähes kaikki olivat karjalaisia. Ruokojärvi ei esiinny vuoden 1926 asutusluettelossa, mutta vuonna 1933 se mainitaan metsätyöläisasutuksena. Vuokšjärvellä oli tuolloin 127 asukasta, joista 120 oli karjalaisia ja loput venäläisiä.


title: Vuokšjärvi

text: Vuokšjärven kyläneuvosto lakkautettiin vuonna 1959 ja sen neljä asutusta siirrettiin Juuman (ven. "Juma") taajamaneuvoston alaisuuteen. Nykyään kylät ovat virallisesti asumattomia, mutta Kokorassa ja Rudometovossa on kesäasutusta.


title: Jelettijärvi

text: Jelettijärvi () on entinen kylä Karjalan tasavallan Louhen piirin Kiestingin kunnassa Venäjällä. Se sijaitsi samannimisen järven rannalla 54 kilometriä Kiestingistä maanteitse pohjoiseen.


title: Jelettijärvi

text: Kuolan kihlakuntaan kuulunut Jelettijärven uudiskylä mainitaan ensimmäisen kerran vuosina 1608–1611. Tuolloin kylässä oli viisi taloa. Vuonna 1679 taloluku oli kasvanut yhdeksään. 1800- ja 1900-lukujen vaihteessa Jelettijärvi kuului Kiestingin volostin Heinäjärven kyläkuntaan. Vuonna 1905 kylässä oli 37 taloa ja 348 asukasta.


title: Jelettijärvi

text: Neuvostoaikana perustettiin Kiestingin piiriin kuulunut Jelettijärven kyläneuvosto, joka käsitti myös Ahvenlahden (ven. "Okuneva-Guba"), Lamakkavaaran ("Lomanka-Varaka") ja Särkiniemen eli Tiikšijärven ("Tikšozero") kylät. Vuonna 1933 kyläneuvostossa oli 552 asukasta, joista lähes kaikki olivat karjalaisia. Jelettijärvellä asukkaita oli 245. Sen kylänosia olivat Jyrinniemi, Metšipelto, Onttolanniemi ja Poroniemi. Jelettijärven kyläneuvosto liitettiin Suurijärven kyläneuvostoon vuonna 1958.


title: Jelettijärvi

text: Jelettijärveltä on löydetty rauta-, nefeliinisyeniitti ja titaaniesiintymät. Kylän paikalle suunnitellaan lomakylää.


title: Geneettinen ohjelmointi

text: Tekoälystä puhuttaessa, geneettinen ohjelmointi (, lyh. GP) on biologisesta evoluutiosta vaikutteita saanut evoluutioalgoritmiin perustuva menetelmä, jolla löydetään tietokoneohjelmia käyttäjän määrittelemän tehtävän suorittamiseen. GP on pohjimmiltaan joukko ohjeita ja kelpoisuusfunktio, joka mittaa kuinka hyvin tietokone on suorittanut tehtävän. Se on geneettisten algoritmien erikoistuminen, jossa jokainen yksilö on tietokoneohjelma. Se on koneoppimisessa käytetty tekniikka, jossa optimoidaan tietokoneohjelmista koostuva populaatio ohjelman suorituskyvyn määrittelemän adaptiivisen maiseman mukaisesti.


title: Anatoli Polyvoda

text: Anatoli Ivanovitš Polyvoda (, , s. 29. toukokuuta 1947 Jenakijeve, Ukrainan SNT) on kilpauransa päättänyt, Neuvostoliittoa edustanut koripalloilija.


title: Anatoli Polyvoda

text: Polyvoda saavutti Neuvostoliiton joukkueessa kesäolympialaisista kultaa Münchenissä 1972 ja pronssia Méxicossa 1968, MM-kilpailuista kultaa vuonna 1967 ja EM-kilpailuista kultaa vuosina 1967, 1969 ja 1971.


title: Joakim Svalberg

text:
Joakim Svalberg on ruotsalainen muusikko, joka on ruotsalaisen progressiivisen metalliyhtyeen Opethin kosketinsoittaja. Hän liittyi yhtyeeseen loppuvuodesta 2011 juuri Heritage levyn levyttämisen jälkeen.
Svalberg on saanut vaikutteita yhtyeistä: Gentle Giant, Edgar Winter, Buddy Miles, Yes, King's X, Pink Floyd, Genesis (mukana Peter Gabriel), The Beatles, Be-Bop Deluxe, Mahavishnu Orchestra, Deep Purple, Faces, National Health, UK, David Bowie, Black Sabbath, Rainbow, Robert Fripp, Wool, Manfred Mann's Earth Band ja Le Mystère des Voix Bulgares.


title: Joakim Svalberg

text: Qoph


title: Joakim Svalberg

text: Yngwie J. Malmsteen


title: Joakim Svalberg

text: Opeth


title: Joakim Svalberg

text: Berggren/Kerslake Band


Etelämantereen meren elollisten luonnonvarojen suojelukomissio (Commission on the Conservation of Antarctic Marine Living Resources, CCAMLR) on vuonna 1982 perustettu komissio, joka vastaa Eteläisen jäämeren elollisen luonnonvarojen suojelusta ja hoidasta. Sen taustalla on kansainvälinen sopimus, jonka on allekirjoittanut 25 valtiota. Vaikka sopimuksen tavoitteena on suojata merielämää, se ei kiellä kokonaan Eteläisen jäämeren alueella tapahtuvaa kalastusta. Jokainen komission jäsenvaltio on mukana Eteläisen jäämeren kalastuksessa tai tieteellisessä tutkimuksessa, joita valvoo ja säätelee komissio ja sen tieteellinen komitea. CCAMLR:n työryhmät antavat tietoa alueen kala- ja krillipopulaatioista.


title: Private Skies

text: Private Skies Oy on suomalainen tilauslentoja välittävä yritys, jonka liiketoiminta perustuu lentojen kilpailutukseen ja lentokaluston vuokraukseen. Yritys ei siis itse omista eikä operoi yhtään lentokonetta, vaan vuokraa matkustaja- ja yksityislentokoneita yrityksille ja kuluttajille. Private Skiesin perusti Roope Kekäläinen vuonna 2014.


title: Private Skies

text: Yritys on niin sanottu ”Air Charter Broker”, joka välittää lentopalveluita ja on rekisteröity toimialalle Tilauslentoliikenne (51102). Palvelu perustuu puolueettomaan lennon kilpailutukseen, eli yritys hankkii hintatiedot kaikilta sopivilta tilauslentoyhtiöiltä ja sitten tarjoaa asiakkaallensa parasta vaihtoehtoa. Ansainta on komissiopohjaista. Yrityksen tilauslentopalveluihin kuuluu liikelennot, charter, helikopterilennot, rahti ja shuttle.


title: Private Skies

text: Osakeyhtiö on rekisteröity kaupparekisteriin 3. huhtikuuta 2014. Hallituksen puheenjohtaja on yhtiön perustaja Roope Kekäläinen. Private Skiesin toimitusjohtaja on kesäkuusta 2015 asti toiminut Christian Krohn. Päätoiminimen (Private Skies Oy) rinnakkaistoimini on Private Skies Ltd.


title: Private Skies

text: Kauden 2014–2015 Jääkiekon SM-liigan play-off-pelien joukkuista lähes jokainen lensi otteluihin Private Skiesin järjestämillä lennoilla.


title: Private Skies

text: Ensimmäisenä tilikautena osakeyhtiön liikevaihto nousi yli 0,5 miljoonaan ja tulos 21 000 euroon.